url: =Kumpi Nihnate 25 | Siantongluan.net\nKumpi Nihnate 25\nKumpi Nihnate 25 |\nTua ciangin Zedekiah in Babylon kumpipa lehdo hi. Tua ahih manin ama uk a kum kuana, tua kum a kha sawmna, tua kha a ni sawm ni-in Babylon kumpipa Nebukhadnezzar a galkap khempeuh tawh Jerusalem a sim dingin hong kuanin tua khua a umcih uh hi. Tua ciangin amaute in a kimkotah umcihna ding panmun a bawl uh hi.\nTua ahih ciangin Kumpi Zedekiah kum sawmlekhatna kum dong tua khuapi ki-umcih hi.\nA kha lina a ni kua ni-in tua khuapi sungah kialpi nasia mahmah ahih manin tua gam mite-a ding an omlo hi.\nTua ciangin khuapikulh sulet uh hi. Khaldea mite khuapi kiimah a ompi mahin, kumpipa huan kiang lam kulhpi nih kikal kulhkongpi lampi zui-in kumpipa leh a galhang mi khempeuh zanin a tai uh hi. Arabah lam manawhin amaute pai uh hi.\nAhih hangin Khaldea mite galkapte in kumpipa delh uh a, Jerikho zanglei-ah amah pha uh hi; tua ciangin a galkap khempeuh ama kiang panin kithehthang hi.\nTua ciangin amaute in kumpipa man uh a, ama tungah thukhenna a pia, Riblah-a Babylon kumpipa kiangah amah paipih uh hi.\nAmaute in Zedekiah muhna-ah a tapate thatin, Zedekiah mitte khelkhia uh a, amah kol bulhin Babylon-ah a paipih uh hi.\nA kha ngana, tua kha a ni sagih ni-in, Babylon Kumpi Nebukhadnezzar kum sawmlekuana kumin, Babylon kumpipa nasem, amah a cingte a ukpa Nebuzaradan Jerusalem-ah hong pai hi.\nAmah in Topa biakinn-a kipan kumpipa inn leh Jerusalem khuasunga om inn khempeuh hal a, inn lian khempeuh amah in haltum hi.\nTua ciangin a cingte a ukpa tawh a om Khaldea mi galkapte khempeuh in Jerusalem kimkota kulhpi susia uh hi.\nTua ciangin a cingte a ukpa Nebuzaradan in khuapi sungah a kinusia a omlai mite leh Babylon kumpipa a taisan mite, mihonpi a omlai teng khempeuh salin paipih khawm hi.\nAhih hangin a cingte a ukpa in leenggui lote a en ding leh lo kho dingin tua gammi a zawngpente pawlkhat nusia lai hi.\nTua ciangin Topa biakinn sungah a om sumngo khuampite, Topa biakinn sungah a om tuikuang kingaknate, leh sumngo tuikuangpi, Khaldea mite in satnen uh a, Babylon-ah a sumngo pua uh hi.\nTua ciangin amaute in beelte, kawbiate, taitehte, paknamtui-a dingin pakante, leh biakinn sung nasepna-a kizang sumngo nazatte khempeuh,\nvutluahna, leh haite lakhia uh hi. A cingte a ukpa in kham ahite kham mahin la-in, ngun ahite a ngun mahin a la hi.\nSolomon in Topa biakinn-a dinga a bawl khuampi nihte, tuikuangpi khat, leh a kingaknate, sumngo tawh kibawl hih nazatte khempeuh ahih leh tawi teh zawh ding hilo hi.\nKhuampi khat a sanna pi sawmnihlesagih hi a, tua tungah sumngo khuamluzepna khat om hi; khuamluzepna a sanna pi li leh alang ahi hi. Sumngo tawh a kibawl ngen banga kikalh simsiam leh mang kawlsingte khuamluzepna kimkotah om hi. A khuampi nihna zong tua mah bangin, ngen banga kikalh simsiam tawh ahi hi.\nTua ciangin a cingte a ukpa in siampi lianpa Seraiah, siampi nihna Zefaniah, leh kong a cing mi thumte a la hi.\nTua ciangin khuapi panin galkapte a uk ngei ulian khat, leh khuapi sungah a om kumpipa thukuppihte mi nga a la hi. Tua ciangin gamsung mite a khawm galkapte a ukpa lai-atpa a la hi. Tua ciangin khuapi sungah a om tua gamsung mi sawmguk a la hi.\nTua ciangin a cingte a ukpa Nebuzaradan in amaute la-in Riblah-a Babylon kumpipa kiangah amaute a paipih hi.\nTua ciangin Babylon kumpipa in amaute vat a, Hamath gamsung Riblah-ah amaute a that hi. Tua ahih ciangin amau gam panin salin Judah mite kilakhia hi.\nTua ciangin Judah gam sungah a omlai, Babylon kumpipa Nebukhadnezzar in a nusiatte tungah a uk dingin Shafan tapa Ahikam, a tapa Gedaliah amah in a seh hi.\nTu-in gamsunga om galkap a ukte leh a mite in Babylon kumpipa in a uk dingin Gedaliah a sehna thu a zak uh ciangin amaute a mite uh tawh Mizpah-a Gedaliah kiangah hong pai uh hi. Tuate pen Nethaniah tapa Ishmael, Kareah tapa Johanan, Netofah mi Tanhumeth tapa Seraiah, leh Maakath mi Jaazaniah ahi uh hi.\nTua ciangin amaute leh a mite uh tungah Gedaliah kiciamin, "Khaldea mi uliante hangin lau kei un; gam sungah tengin, Babylon kumpipa na sem un. Tua hi leh note-a dingin thu hong nuam ding hi," a ci hi.\nAhih hangin a kha sagihna sungin kumpi innkuan sung panin Elishama tapa Nethaniah, a tapa Ishmael mihing sawm tawh hong kuanin Gedaliah leh Mizpah-ah amah tawh a om Judah mi leh Khaldea mite simin a that hi.\nTua ciangin a lian a neu-in mi khempeuh, leh galkap a ukte kithawi-in Egypt-ah pai uh hi; bang hang hiam cih leh amaute in Khaldea mite kihta uh hi.\nJudah kumpi Jehoiakhin thong sungah a omzawh kum sawmthum leh kum sagihna kum, kha sawmlenihna, tua kha ni sawmnihlesagih ni, Babylon kumpipa Evilmerodak in uk ding a kipat kumin, hehpihna tawh thong panin Judah kumpi Jehoiakhin a khah hi.\nAmah in migitna kam tawh amah hopih a, Babylon sunga amah tawh a om kumpi a mat dangte khempeuh sangin a sangzaw-in amah a pahtawi hi.\nTua ahih ciangin Jehoiakhin in a thong puante suahkhia hi. Tua ciangin a nuntak sung nisimin kumpipa sabuai-ah a manmanin an a ne hi.\nTua ciangin ama ngahthuap dingin, amah a nuntaksung tawntung nisimin tanh khat, a manmanin ngahthuapna ama tungah kumpipa in a pia hi.\nTedim Lai Siangtho / Laibu: Kumpi Nihnate 25


timestamp: atn

url: =Zomite i khuanung pil zel khadeh ~ Pau Khat Suan :: ZOMI DAILY\nposted on 16 September 2018 at 11:21 pm UTC+9:30 Lomkholna: News, Paukhatsuan\nZogam leh Zomite’ mailam ding politics thuneihna nuai ah tampi kinga hi. Politics makaite’ thu vaihawmna in i zinghuan nitak huan, i Pasian biakpiakna leh khangsawnsawnte dong ading a mailam thu saikha, sukha hi.\n– Tapkual han leh Sial khekap sung a otot tawh hithei nawnlo.\n– Politics pen suakta tak a zuau gen theihna platform hi nawnlo\n– Zuau in a khaptawn a, nidanglai bang nawnlo in tuhun ciang pasan sialnek bangta..\nHurricane Florence in US leitang nawkding cih theihkholhna tawh a kigingkholte nungta ding a, a theilo, a kiginglo, thei gige a a awlmawhlo leh huihpi a tun taktak dong a ngakte siding hi.\nMeiphelh nasep leh sialtat nung a sialdai kaih in i gam leh i minam kangtum sak in, i lo gan in gai ding a kialpi tungsak ding hi.\nTamveipi kigen kholkhol khin a Zomite in awlmawh lo uh hi. Noah in tuiciin tun ding genkhol napi thudon lo in, zu le sa ne in kipii kiteng in om uh a, guahzuk kipat taktak ciang hunlap nawnlo hi. Huihpi nun a ngakte siding uh hi.\nKawlgam leh Leitung politics khuahun a theikhol Pawite in kum 2 leh alang sung in a ut a deih khempeuh uh semkhia khin uh hi.\nKhuahun theihkul mahmah hi. Khuahun i theih kei a, i kihilhsawn kei leh i minam mailam khimzing abang ding hita hi.\nNa khempeuh, asia apha khuahun zui a ongpiang i sakkhakte a taktak in a na sai gige, a buai mahmah mimal leh thu le la tampi om khinkhian ahihlam phawkhuai hi.\nI khuanung pil zel khadeh…\nOng kilaptoh leh dianbeh khaken\nZomite khat le khat kilamto kha lehang lawmte na dianbeh mawk in kiban zo nawnlo … ong kiatkik ciang kiman kha kei lehang lah leitang kisatna.. ki khasia pahpah…\nSangpi a ong kilaptoh theihna ding in zang mahmah ding kisam a, a lamto dingte zong a thahat ding kisam hi. Sangpi ah ong kilap toh leh ong lamtote thahat ahih lam mangngilh kha kei in.\nMore: Christian Community Development Institute (CCDI) pan Certificate Program kipanding\nOng kilaptoh ciang bat zawhloh ding in na dianbeh kei in. Na kiatkik ciang ong kiman kei leh natukna na lua ding hi. Ong lamtote’ khut na khahsuah leh na kiatkik ciang ong man kha nawnlo thei ding uh hi. Pau Khat Suan\nPrevious: Malaysia, Cheras vengsung ah Indonesia numeikhat in gammi te zasantui thehin sumbawm suhsawm\nNext: Critical thinking & Criticism ~ Pau Khat Suan\nKhuahun theih huai thu te gen khia pahpah leng hoih ding hi.


url: =Kamphen ka sepsung ka muhthu pawlkhat\nKum khat sung khawng ka omna uh USA ah Kamphen tawh tawh na kasem hi. Atam zaw pen Zato apointment hi a Khatveivei Job Trainning ah ka letsak zel hi.\nTuasung a ka muh Ka gen nopthu in MONGOLIAN TRIBES. cih tawh kisai tawm ka gen nuam hi.\nIh neu lai a pai in Eite pen Mongolian minamte hi hang cih pen ih thei hi. Tuate zong koi pan kithei cih pen athei om in athei lo om ding in Zomi or traibal sung ah om in ka lam en hi.\nTuapen Nau ih siah uh ciangin a nung zang akhe akhut leh acitung khat peuh2 ah ciapteh na bang avom or adup golpipi omte in Mongolian tribe hih na a hihi, cih pen USA ka omma pek in ka theihsa a hi hi.\nKam phen in ka om na ah Kawgam mi khat nau no kiet sakna hi a, USA ah nau no ah et uh ciang in agihna teh in akhanna pen teh den uh a aguaktang in omsak ham tang uh hi.\nTuadan in omsak uh a, Tua laitak in Anung zang a a dup golpi om pen Nurse nu sia nu in mu ahih man in lamdang sa mahmah in hih teng bang cih na hi uh hiam ci in a nu donga a nu kiang gen lo in ken ka dong ziau hi.\nHih pen Apian a pat in ahici sa hi ka ci hi. A sianu ngaihsut na ah thudon lo a kiasak maw nau pan peng maw nu leh pate in don lo dan in ngaihsun in ka mu hi. USA ah pen Nau pangte leh Ui tawh kisai peng amuh sang mah2 mawk ahih teh hong nuam lo phial hi.\nTua dan in ka dong ciangin Doctor pa in za a Nurse nu in thei lo cih thei ahih man in amau nih kiho in Dr Pan ahang teng tua Nurse nu tung agen ka zak ciang in lamdang kasa zaw zen hi. Dr pan na thei hi mawk maw ka ci hi.\nAkigen uh pen; Dr pan Nurse nu tung ah hih pen Mongolian Tribe te cihna hi. Tribalte hi uh hi. cih agen ciang in Nurse nu in hong dong nawn lo hi.\nDoctor pan hihdan agen teh lamdang ka sa liang hi. Koci dan in ana theih hi ding hiam cih ka lung ngai deda hi.\nBangbang in kisel sawmin Namdang minpua in bang ih kici zong in min ih tu ihtate tung panin ih minam ih hihna hong thei veve hi mawk hi. Cih hih FB leh Net tung tawn in hong hawm sawn ing. Lungdam.\nZomi ih hihna Mongolian minam ih hih na bei tuan lo hi.


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Subject Social Activists and Public Advocates ✖Remove constraint Subject: Social Activists and Public Advocates Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition Names Rent Stabilization Association of New York City ✖Remove constraint Names: Rent Stabilization Association of New York City


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Nuntakna tawldam ~ T. Sawmlian :: ZOMI DAILY\nNuntakna tawldam ~ T. Sawmlian\nposted on 27 June 2021 at 5:36 pm Lomkholna: Article, Biakna, Sawmlian\nNi sa-in, khuahun nuam tak nuaiah innkuan a hun nuam zangkhawm dingin New York a Long Island South kici munah Louisa R Stead, a pasal Mr. Stead leh a tanu uh kum li a pha pan Lily-te pai uh hi.\nPiaunel lakah, innkuan a hun nuam a zat laitakun, tuipeek a om naupang khat, huh kisam, mangbang taka kiko aw za uh a, a et uh leh pasal naupang tuikia, huh kisam mahmah, patau mahmah a kiko gawpgawp mu uh hi.\nMr. Stead in tua banga huh a kisam naupang en maimai thei loin, huh dingin tui sungah va pai a, huh a sawmna lamah a zi leh tanu muh laitak mahin, a huh sawm naupang tawh tui sungah tumsuk uh hi.\nTuaci bang a mulkimhuai taka a pasal in a nusiat zawh ciangin meigong-tagah, Mrs. Stead leh Lily pen genthei mahmahin, haksatna tampi in bawm hi. Tua bang hun ciangin Pasian muan ding a kisapna hong phawk semsem uh hi. Nikhat, nek ding an leh a leina ding sum bangmah a neihloh laitakun, inn kongkhak a hon uh leh nek ding leh sum bangzah hiam na om mawk hi!\nTua bang a Pasian a muangte tungah Pasian muanhuaina a muhna hangin Mrs. Stead in kum 1882 in, “I lungnuam hi, Jesu muang leng (Tis so sweet to trust in Jesus)” cih la hong phuak hi. I pumpi leh kha ading a Jesu nasep thupi leh amah a muangte adingin tawldamna ahih dan, a tawntung in hong ompih ding ahih manin lungmuanhuai ahihna hih la sungah kimu thei hi.\n1. I lungnuam hi, Jesu muang leng, Ama hong gen bang um leng, Ama hong thuciamna muang leng, Topa’ hong cihna thei leng.\nSakkik: Jesu, Jesu ke’n ka muang hi, A muanhuai na thei zo ing. Jesu, Jesu manpha Jesu, Amah muang semsem nuam ing.\n2. I lungnuam hi, Jesu muang leng, Hong sapna a si muang leng, Hong dam hong siang sakthei a si, Sungah upna tawh bual leng,\n3. I lungnuam hi, Jesu muang leng, Mawhna pumpi nusia leng, Nuntak lungnop tawldam nuamna, Jesu khut tung pan sang leng.\n4. Jesu kong muantheih ka nuam hi, A manpha lawmpa na hi, Hong Honpa aw a tawp dongin, Nong ompih ding ka thei hi.\nLeitung nuntakna lamsuk-lamto ah, kiim le paam ah thusia-lasia leh thuthang lauhuai tuamtuamin hong umcihin, haksa sa-in, genthei kisa-in, nuntakna man nei lo bang a kingaihsut hun na nei kha hiam? A kamsia deuh, a thuak diak leh pampaih den hi-in na kitheih hun bang a om zelzel hiam? Ahih kei leh mite muhna a nuamsa mahmah ding bangin, sung lamah lungnopna, lungmuanna nei loin, gim le tawl pi in na om kha hiam?\nMrs. Stead in a haksat mahmah hun, a gentheih mahmah hun, a lungkham mahmah hunin Topa hoihna muh sawm teitei, lamen den, Pasian muang ngiat ahih manin, tuaci bang hunah amah a muangte tungah Pasian a muanhuaina mu a, tua bek zong hi loin, tuhun eite ading nangawn a la manpha hong phuak thei hi.\nI kial a i vah zongin, i nei a i sam zongin, thusia leh thuhoih in hong kimvelin, mite in hong simmawh hong pahtawi hangin, mi in hong theihpih a, hong theihpih kei zongin a tawldam nuntakna kinei ding hi; lungnopna ahi a kip a kho, a muanhuaiden, a manpha lawmpa ahi Jesu muang lehang!\n“Na lungsim khempeuh tawh Topa muang inla, nang’ theihna ah kinga kei in” (Pau. 3:5). “Topa tungah na vai teng ap in; amah muang in, amah in hong sem ding hi (Pau. 37:5). [Jesu in], “Van-gik puain a him mi khempeuh aw, ka kiangah hong pai un; tawldamna kong pia ding hi” (Mat. 11:28) ci hi. Nipini zat nuam ciat ni ei… T. Sawmlian ~~daihna_cabin 270621\nPrevious: Nu Piang Ngaih Don vai: Thong ah kum 30 kiden nading\nNext: Innsung dongtate sawl ~ Sia Do Khup


url: =low cost canadi... - 11 Июл 2020\ngeneric cialis 20mg - 24 Июн 2020\nGood respond in return of this matter with genuine arguments and telling everything regarding that. https://www.wisig.org/\nend? I'll check back later on and see if the problem still exists. https://amstyles.com/\nkeflex for sale - 04 Июн 2020


url: =Siampi Laibu 12 | Siantongluan.net\nSiampi Laibu 12\nSiampi Laibu 12 |\n"Israel mite tungah hih bangin gen in: Nupi khat gai-in ta pasal a neih leh ni sagih sung tuanu a nin hi ding a, a nin neih huna mah bangin amah a nin hi ding hi.\nA ni giat ni-in a naungek vun dawn ki-at ding hi.\nTua ciangin nupi in ama si luanna hangin a sianna dingin ni sawmthum leh ni thum sung omlai ding hi. Amah in kisiansuahna ni a cin mateng a siangtho na khat peuhpeuh lawngloin, biakbuk sungah zong tumlo ding hi.\n"Ahih hangin amah in ta numei a neih leh, ama nin neih huna mah bangin nipikal nih sung a nin hi ding hi. Ama si luanna hangin a sianna dingin ni sawmguk leh ni guk sung omlai ding hi.\n"Amah a kisiansuahna hun a cin ciangin tapa-a ding hita leh tanu-a ding hita leh, amah in kikhopna bukkonga siampipa kiangah meihal biakna dingin kum khat a pha tuuno khat, leh khialhna hanga biakna dingin kawl vakhuno khat ahi a, vakhu khat ahi zongin pia ding a,\nsiampipa in Topa mai-ah pia-in, ama-a ding kilemna bawlsak ding hi. Tua ciangin ama si luanna panin tuanu a siang hi ding hi. Hih pen ta pasal hita leh ta numei hita leh a neinu-a dingin ngeina ahi hi.\n"Tuanu in tuuno a piak zawh kei leh vakhu nih ahi a, kawl vakhuno nih ahi zongin paipih ding a, khat pen meihal biakna ding, adang khat pen khialhna hanga biakna ding ahi hi. Siampipa in ama-a dingin kilemna bawlsak ding a, tuanu a siang hi ding hi," a ci hi.\nTedim Lai Siangtho / Laibu: Siampi Laibu 12


url: =Vondeih Kep Ding – 77 (Dimno’ Pa) :: ZOMI DAILY\nVondeih Kep Ding – 77 (Dimno’ Pa)\nposted on 22 November 2016 at 7:59 am Lomkholna: Article, Paukhankap\nLai tomno khat hon khak kik ing. Khatvei vei lungkia-in i om hun laitak lai tomno khat ahi zong, tangthu tomno khat ahi zongin sim in hileng, i lungkiatna peuh hong veng in thathak kingah kik thei hi. Ka sepna khat peuh ah lungkia, thanem in kaom hun ciangin ka lungsim ah hong suakzel tangthu khat hong gen ing.\nNidang lai pekpek, gammang tulak khat ah Tasoo kici vasa no khat om hi. Phalbi hong bei-in khua hong khal nikhat lametloh pi-in gam hong kang dihdih hi. Gamkang hong nasia tektek ahih manin ama omna kuampi teng zong kang dingin hong om ciangin vasa dang te’n mundang ah hong lensan ziau hi. Ahi zongin Tasoo in anuam mahmah a inn te, agam te akat ding phallo ahih manin mundang lensan in nusia ngamlo hi. Sun le zan tawlnga lo-in gun panin akam ah tuimuam in ama gam lam hong kat lohna dingin meikuangte hong phelh hi.\nAdang vasate tawh kibang lo-in Tasoo i sinphatna te, a hanciamna te leh itna aneihna te hangin vantung aom pasiante-in van panin tua gamkang omna munteng ah guah hong zusak in meikuang teng hong mit hi.\nA gentham hetlo ding aneu mahmah a muk tawh Tasoo tuitawi na-in leitung hong khelzo hi.\nTawngno aw, na khat peuhpeuh nasep na-ah cihtham kei, gentham kei, bangmah tham in kimang kei-in teh, ci-in lungkia-in na om hun ciangin na pa in kong tangthu gen hih Tasoo vasa no thu na lungngai kik zel in maw.\nPrevious: Zomi : Hallelujah Chorus ~ H. Gin En Cin\nNext: Afghanistan ah Suicide Bomb puak, mi 27 kiim si ~ TK Lian\nKawlgam Politics Huihnundan Galetna ~ Khaino


url: =Mom Lai Lungzuan – 5 :: ZOMI DAILY\nMom Lai Lungzuan – 5\nposted on 10 December 2015 at 9:00 am Lomkholna: Article, Awnzapau\nA zingsang teh nisuah limtak mah in Langno gam vak mawkmawk dan ding kithawi in, Thuam Bum va zawn khia aa, a khua nawl uh aa suangpi tung khat ah ni haam awi kawm hithiat sa-in, a zan nitak aa, a paina vaii teng dam dot kikkik phing niloh hi. A tel lo lah hi khol lo a zak nopnop man aa, a dotdot leh a sawt teh a lawm pa’n, “Lawm aw, bangmah kam tam ken la, non’ dotdot hang lah hi kan kon’ gen thuah tuan mel di om nawn kei in, zan aa kon’ gensa bang mah hi. Tu’n na hawh loh aa phamawh di ahih teh, tu nitak aa ih hawh pah saisai di lah kilawm nai buang kei in…, zingciang ih hawh hamtang kul di hi,” ci in a thu kikup ih a khentat khit uh ciang, lunglen la peuh sasa lel aa tua bang teng tawh ni tumsak hi.\n(a) A mi zatam za ii lai ah, nang tawh khawl lo kei ka zuang sese.\n(b) Singta tongdam tuu bang khum zong nang tong sang lo kei ka zuang sese.\nA nitak khuamial khit naupang sawmciah huntak ciang in, Langno leh Thuam Bum Mannote inn ah hawh dingin, puanlaizeem (puanlaisan) liangvat tuak kawm sa in Thuam Bum te inn pan hong taikhia uhhi. Thuam Bumte lawmta Mannote inn mah ah lut pah vingveng uh aa, khanglui papite’n nungakte kiang ah zawlleng a innsung ah tawmvei sung beek tu lo liang a, bangkua pan a kilehkik pahpahte pen’ ‘uital zawlleng tawh kibang’ acih ding lau ahih man in tawm vei sungtang phot uhhi. Inn sung ah Manno nute pate tawh – Manno pa sabeng ukpian ahih lam a theih teh Thuam Bum zong Manno pa’ diksak theihtheih di’n, sa be’n vai khawng cil leng zangzang liang in va genpih paampaam tei se hi. Langno ta leuleu, Manno a ngaih vang in anu apate na leng zahtak hi ding hiam aw, lim pau ngam het lo aa, a lawmpa a nuihteh na nuihpi mualmual zel bek mawk hi.\nTua leh.. Thuam Bum in khua hun a sak pian teh a pangbawm aa, a zabawm la in, Manno pa a za zialsak hi ven Manno pa bel a gualnuam thei bilbel pawl ahih tawh, “Tangval za ciam nuam mah hang e, ko khan lai in tuibuk vive kizang hi ven” ci’n nui kawm bembam in a za a zial khit phet phial mah teh a nu apa “mangpha” paih in, tangval gel zong innka lam zuan uhhi. Innka a tun maa, bikhalap nuai a tun laitak un Manno in ngeina mah bang in,”Innka beek ah na khawl vua uute vaw,” ci’n a mui kheek kimlai gapkhuam tung a kikhai kawnggom/bawmta sung ah koih in innka lam ah hong zuikhia hiangghuangg hi.\nInnka-ah a thum un tu uh aa, a lokuanna uh, a zan nitak aa, a vahna a ciahna uh, zawlleng tangval lengna neih cih aa kipan — khuasung thu lamdang atuamtuam a kidot khit uh teh, Thuam Bum in, “Kei zong ka ut lai mahmah hang, no na kikup na kigen nop tuam uh om di ahih teh, kei na ciah ning,” ci’n a lawmpa a nawsia hi.\n(Tua bang dan a lawm ngen a, a zat palai te pen khanglui pau in ‘kawnggom’ ahih kei leh ‘bawmta’ kici hi. A taktak kawnggom/bawmta pen gapkhuam ahih kei leh sutpi tung a kikhai akizang mun mahmah van nengnengte koihna ahihi.)\nThuam Bum ciah khit ciang in Manno leh Langno a pau masa vat thei mel lah om lo, tawm vei dai dide aa, a om zawh teh.. Langno zong hemnawl sim nangnang, a aw zong tun zo taktak lo, ling sim huphup in, “Ma..Manno, na kong biang na bang kua uh kong suah phet un, ka lungsim dite nang zong na na sansaat theihpah bang mah di’n…, kei hi bang aa zahtak maizum khual zo lo aa, na teeng na paam aa kongtut kongkhawl pen, kei kisuanna kei kimuanna zong hi peuhmah lo, nang pumpi kon’ it kon’ ngaihna a letluat man aa, hong hawh hong lengna hing in, nang ahih leh lamdang bang honh sa phial vakte….”cia zom vat thei nawn lo aa, a om laitak Manno in, “Hawh le lengnaat ahih leh non’ it non’ ngai ta kei uh zong, hehpi huai non’ sak man un ahih kei leh zong na cim thoihna un, hi nu kiang ah va hawh leng amah na nuam mahmah lel ngawn na di ahih te cia, na dik na siam man uh a hong hawh hong lengna zong hi vak uh cia u Langhno aw..” cih a kipan kamsiam kithuk lua kisa khuazat lammel theihloh kal in zan-aak hong khuang ngalhngalh petmah hi.\nTu aa bang aa kamsiam akipaihna lam ah Pu Lian Khan Khupte ton lai aa, a gam tatna teng khawng mah kigen man zal uhhi. A gen ding bei zong hi tuanlo – a ut nawnlo lah hi lo, ut se lua Manno in a cimtak khak ding a khualna in, ut lai pipi mah mangngilh nei bang hiamhuam in, Langno a inn lam ah a ciah leuleu hi.\nPrevious: ZIUSA kipawlna min tawh UN Khawmpi akah ding Tangmi/Palai Sapna\nNext: Murlen Platinum Jubilee ah thukigen pawlkhat (behlapna) ~ Hau Za Cin\nZogam mencim vai Topa zia tawh\nVaphual mul pulh nailo ~ Hau Za Cin


url: =US gamsung ah nasep tampi kibehlap semsem, Unemployment Rate 4.3% ah kiamsukta :: ZOMI DAILY\nposted on 2 June 2017 at 9:21 pm Lomkholna: News, Sawltak, USA, World\nU.S. Economy in nungkha May khakhatsung bekbek in nasep 138,000 Jobs behlap sakthei cihi. May kha sangin April khasung in nasep akibehlap tamzawlai a, April khasung in nasep aki behlap pen 174,000 Jobs tak ahihi.\nNasep tampi kibehlap ahih manin, nasemlo in amawk om “Unemployment Rate” zong kiamtuam mahmahta hi. May khasung in US gamsung ah Unemployment Rate pen 4.3% ah kiamsukzo ahih manin, 2001 kum khitzawh US gamsung ah Unemployment Rate atawmpen “Lowest Level” ahihi.\nAbeisa 2009 June khasung in Great Recession ci’n sumbawlna khempeuh kiamgawp ahih manin, tuahun laitak in US gamsung ah Unemployment Rate pen 10% tak ahihi.\n2009 kumin Unemployment Rate pen 10% tak himahleh tu’n President Trump hong kahkhitzawh nasep tampitak guanthei ahih manin Unemployment Rate pen 4.3% dongah kiamsuk in, mi tampi in nasep neitheita uhhi.\nVideo etnopleh: Trump’s job creation, 100 days in\nNasep anei akibehlap semsem banah American gammi te ii nitha, naitha zongsemse cihi. Abeisa kha 12 tawh tehkakna in naitha Hourly Earnings pen 2.5% bang khangto cihi.\nUS gamsung ah January khapan kipanin tunidong nasep 810,000 Jobs ki guatbeh theikhin hi. February kha akipan President Trump ii makaihna khitzawh nasep vai kipulakna Jobs Report aki genkhiatna ah US gamsung ah nasep 594,000 Jobs ki behlap khin cih kiza hi. Ref: CNN Money\nPresident Donald Trump in US gamsung ah President asepzawh khakhatsung bekbek inzong U.S. Economy ah nasep 235,000 ki behlap hi ci’n Labor Department in tukum March khasung in genkhia ngei hi. ZD Sawltak #zomidaily\nPrevious: Malaysia, Kuala Krai ah mawtaw tuahsia in, sangnaupang mi 6 si, 8 liam\nNext: Pa Thang Deih Piang (Dampi Khua) te pata 3 tungtang lungdam kohna


url: =LESSON 13* DEC. 20 - 26 A TAWNTUNG LUNGDAMNA THU ~ MUC\nLESSON 13* DEC. 20 - 26 A TAWNTUNG LUNGDAMNA THU\nAdmin 5:05:00 PM Articles, Sabbath School Lesson\nLESSON 13* DEC. 20 - 26\nA TAWNTUNG LUNGDAMNA THU\nTU KAAL SUNG SIM DING: Heb. 4: 2; 10: 1-4; Late 130: 3, 4; Lk. 15: 11 23; Rom. 3: 24 26;\nMang. 14: 12\nKAMNGAH: “Gamlapi pek panin Topa ka kilang hi. Keimah in nang kong it tawntung a, tua ahih manin nang' tungah kong thuman tawntung hi.” Jer. 31: 3.\nJames in Kamsangte le Sawltak dangte thute tawh kibangin Lungdamna Thu limgen mahmah hi. Mun khatkhatte ah James gen thute telhak hi. Lungdamna Thu in tu hun nunung adingin\na kisam mahmah thu ahi hi. Topa hong thupiak bang mahin mi nam khempeuh tung, pau namkim tung le mun khempeuh ah Lungdamna Thu tangko ding ahi hi (Mang. 14: 6).\nJames gen thute le Lai Siangtho mun danga kigelh thute kitukalh lo hi. Tu kaal sungin James gen Lungdamna Thu, upna tawh dikna ngah cih thute i sin ding hi.\nSUNDAY *DEC. 21\nTHUCIAM LUI SUNGA LUNGDAMNA THU\n“Bang hang hiam cih leh amaute in Lungdamna Thu a zak uh mah bangin eite in zong i za hi. Amaute in Lungdamna Thu a zak uh ciangin upna tawh na sang lo uh ahih manin a thuzak uh amaute a dingin a phattuamna om lo hi.” Heb. 4: 2.\nLungdamna Thu i cihin thu khat peuhpeuh hanga lungdamna thu hi lo-in Khrih hong itna hang a lungdamna thu hi zaw hi. Sawltakte bek in tua Lungdamna Thu tangko hi lo-in Kamsangte in zong na tangko uh hi. Thuciam Lui in agen le Thuciam Thak in agen kibang hi. Ahi zongin tua Lungdamna Thu kitangko zia, hun khat le hun khat, mun khat le mun khat kibang lo hi. Tu hunin i telzia zong kibang lo hi. Khrih hong tatkhiatna, upna tawh i ngah hi, cih thuman thutak telthei-in, thuman thutak tangko thei dingin, kiniamkhiat a Pasian tungah ki-ap kul hi.\nA nuai-a Lai Siangtho munte in koi bangin Lungdamna Thu pulaak hiam? Pian. 3: 15 _____________________________________________\nPai. 19: 4, 5 ____________________________________________\nLate 130: 3, 4; 32: 1 -5 ___________________________________\nIsa. 53: 4 11 ___________________________________________\nJer. 31: 31 34 __________________________________________\nTawntung sihna ding panin a hong kitatkhiat nadingin Pasian mahmah in ma hong pan hi. I mawhna hong maisak hi. Mawhna do-in, Topa deihna zui-in Amathu mang dingin hong hilh hi (Isa. 1: 19). Jesuh in mi khempeuh adingin hong si hi. Leitung mawhna pua Pa hi. Kilawm lo pi mah, mawhnei mite dikna hong guan hi. Suangpek tungah kigelh Thukham hi lo-in lungtang tungah kigelh Thukham ahih manin nuntakna thak tawh hong nungta sak hi ( Heb. 8: 12). Mawhmaina le mi thak a tonkhawm ahi hi. Dikna le siantho-na in mawhmai theihna lampi ahi hi. Lai Siangtho' hong hilh thu in hih thu mah ahi hi. Mimawhpi mah, Topa Pasian in hong it a, mawhna pan a hong tatkhiat nading bang mah sit lo-in hong pia khia hi.\nKoi bangin Thukham zuihna tawh Pasian mai ah dikna kingah lo hi, cih phawk tawntung thei ding hiam?\nBang hangin tua bangin i tel ding hamsa kisa kha zel hiam?\nMONDAY * DEC. 22\nLUNGDAMNA THU IN MIHINGIN HONG PIANG\nMi kimkhat in Lungdamna Thu pen lungdamna taktak hi dingin ngaihsun zo lo uh hi. Jesuh tangko thu a theitel lo mite in thukham zuihna tawh hotkhiatna kingah hi, ci-in ngaihsun kha uh hi. Jesuh hun lai-a Israel mite in thukham zuihna tawh Pasian mai-ah midik-in kingaihsun uh hi. Biakinn siahpiakna a kipan biakpiakna tuamtuam pia uh hi. Sa sianglo khempeuh ne lo pah uh hi. Vun-at uh a, pawi ni tuamtuamte a kipan Sabbath Ni hoih takin zang uh hi. Tua bang laitakin Tuiphum John in “ na mawhna uh kisik unla tui kiphum un,” ci-in tangko hi. Tua banah Khrih in zong khat vei suahkikna kisam hi, ci-in thuhilh hi (Jn. 3: 3, 5). “ Note gamtatna in Pharisees le Laitheite, Thukham Hilhsiate sangin a hoih zawk kei leh, vantung gam sung na tum kei ding uh hi, ci hi ( Matt. 5: 20). Khrih gen thu in: Amaute neihloh dikna kisam hi, ci-in hilh hi. Thukham zuihna, gamtat hoih cihte kicing lo hi, cih hong hilh hi.\nLk. 15: 11 32; 18: 9 17 sim in. Koi bangin thugentehnate in Lungdamna Thu hong telsak hiam?\nTapa tangmai in amah le amah mangthang ahih lam kiphawk lo hi. Ahi zongin a' pa itna phawk thei ahih manin, a pa kiang ciak ding lunggulh hi. A kiphatsaknate khempeuh tu-in bei ta hi. A pa sila khat bangin om ding hong ngaihsun hi. A pa tawh kizopna thak nei hi banah, a kikhel mi hong suak hi. Pasian in Pharisee mite' dikna santhamcingsa lo hi. Ahi zongin siahdong mipa in mawhmai-na, dikna ngah hi. Hih thugentehna in Pasian pen pa bangin hong theisak a, mimawhte midikin hong koih hi, cih hong hilh hi. Eite adingin Ama sisan hong bua-a, tua sisan in mi khempeuh mawhna mai nadingin vangliatna nei hi; mawhmai na dingin kicing hi. Mawhneite a si tawntung ding hi zaw napi, Paisan Pawi tuuno a kigawh bang mahin eite tang dingin Khrih in hong thuaksak hi (Matt. 26: 28; Mark 10: 45). Tua hi-in manpiak kul lo-in hong kitan khin zo hi. Bang hang hiam cih leh, Khrih in mawhna thaman hong piaksak khin hi.\nKhrih thu gentehnate tungtawnin bang thu na mu hiam? Koi bangin hong puahpha thei ding hiam? Na kikhel ding hong hilh uh hiam?\nTUESDAY* DEC. 23\nPAUL NUNTAKPIH LUNGDAMNA THU\nPharisee mite bang mahin Paul in zong ama gamtatna pha tawh amah le amahin Pasian mai ah mihoih khatin kingaihsun hi. A nungciangin “Jesuh Khrih in Pasian Tapa, kei hong it pa le kei a dingin a nuntakna a hong piakhia tawm hi,”cih thu thei hi (Gal. 2: 20). Ahi zongin hotkhiatna a ngah lo, mangthang ahihlam, Pasian sila hi lo-in, Pasian langpa pa, mi hoih hi lo, mawhnei khempeuh lak pan a mawh pen ci-in amah le amah hong kitel hi. A gamtat hoih a kisakna khempeuh tu-in bangmahin sim nawn lo hi. Kamsangte gelh thute a simna tungtawnin thuman mukhia hi. Pasian in Ama kammalte tungtawnin Paul tungah kilang a, a lungsim ngaihsutzia kikhelin, nuntakna thak tawh nungta hi.Hih thu i theih mateng Paul laikhakte i tel kei ding hi.\n2Kor. 3: 14 16 sim in. Paul in bang thu pulaak hiam?\nMi khatin Topa um-in ama kiang a zuat tak ciang, Pasian le a mite kikal thuciam lui ii a deihna tel thei hi. Jesuh in hotkhiatna lampi hi. Amah in hotkhiatna pankhia Pa hi-in, Amah mah in hong tankhia hi. Paul bang mahin Israel mite in zong amau Thukham zuihna a siksan laisiah uh Topa tawh thuciamna in amaute adingin sihna hi. Bang hang? Mi khempeuh mawh hi ven! (Rom. 3: 23). Thukham in mawhna pulaak hi (2Kor. 3: 7). Ahi zongin a lang khat amah, thu-um mite sungah Khrih kammalte laikung tawh kigelh hi lo, Kha Siangtho in hong gelh hi. Suangpek tungah kigelh hi lo-in lungtang tungah kigelh thute hong suak hi (2Kor. 3: 3).\nRom. 1: 16, 17; 3: 24 26 sim in. Koi bangin Paul in Lungdamna Thu hilhcian hiam? Khrih tungtawnin upna tawh bang i ngah hiam?\nAmah a um mi khempeuh a hong tatkhiatna in Pasian vangliatna hi. Gamtatna siksan hi lo-in, eite ading Khrih hong sihna upna tawh i san ciangin Pasian in Ama midik-in hong mu pan hi. A kipat a kipan a tawp dong, upna mah siksan ahi hi (Rom. 1: 17). Rom. 3 sungah tatkhiatna tawh kisai Paulgen thute kimu thei hi. Khrih sihna hangin eite tatkhiat ngah ihi hi. Pasian in mawhna thaman piakhia-in, Amah mah in Ama kiang hong tunpih kik hi. Kisuanna khempeuh bei-in Ama hehpihna in hong siangthosak hi. I mawhna khempeuh hong maisiangsak hi. Khrih sihna hangin mawhneipi mah Jesuh a um mi khempeuh Pasian in midikin hong mu hi.\nWEDNESDAY* DEC. 24\nA THAK THUCIAMNA\nHebrew sungah a lui thuciamna sangin a thak thuciamna in hoih zaw hi, ci-in hong hilh hi (Heb. 8: 1, 2, 6). Hih tungtawnin a kidong mun mahmah khat, a lui thuciamna kicing lo ahih leh, bang hangin Pasian in a lui thuciamna pia hiam? Ahi zongin i theih ding in ah, a lui thuciamna khialhna hi lo-in, mite khialhna, a lui thuciam tungah mite lungsim puak in khial hi zaw hi.\nHeb. 7: 19; 8: 9; 10: 1- 4 sim in. A lui thuciam tawh kisai-in bang kisam hiam?\nMite in thuciam tungah citak lo, (Heb. 8: 9), thuciam langdo, thuciam cih bang mang nuam lo uh hi. Ganhing sisan in mawhmai sak thei lo hi (Heb. 10: 4). Khrih sisan bek in mawhmaisak hi. Ganhing tawh biakna piate mawhna zong Khrih sisan hangin mawhmai pan hi ( Heb.9: 15; 10: 10). Bang hang hiam cih leh thukham in mawhmai sak thei lo, hong kicingsak thei lo hi. Ahi zongin Thuciam Thak muangin Pasian kiang i zuat ciang bekin mawhmai-na i ngah thei bek hi (Heb. 7: 19). Tua hi-in a thak thuciam in a om ngei nai lo hong om tawm hi lo hi. Bang hang hiam cih leh Adam le Eve tungah kipia kamciam a om a kipan Pasian in a thak thuciamna lak khin hi. Leitung pianma pek a kigo Tuuno ci-in tatkhiatna thu na om khin zo hi. Hehpihna thuciam in tu le tu-a hong om tawm hi lo-in, a tawntung-a a om den ahi hi. Tua hangin tawntung thuciamna kici hi. Ellen G. White, The Faith I Live By, 77.\nTopa kiang i zuat tak ciang, Pasian kamciam om bangin, i sungah Topa zahtakna hong om ding a, Topa taisan nawn lo ding hi ( Jer. 32: 40). Upna lo-in ganhing tawh biakpiakna in sepna siksanin dikna ngah ding hanciam cihna hi. Khrih sisan in mawhna lianpi, maizumna, Pasian tawh hong kigamlasak mawhna hong hepkhiatsak hi (Heb. 12: 2, 3). A thak thuciam in i nunzia thaksuaksak, thukham hong itsak, mite hong itsak hi. Ei le ei i ki-it bang midangte it ding (Siam. 19: 18) banah, Khrih hong it bangin i it ding ahi hi (Jn. 13:34).\nKhrih hong it bangin midangte zong koi bangin it thei ding na hiam?\nTHURSDAY * DEC. 25\nLUNGDAMNA THU' MUNGTUP\n“A sagihna vantungmi in a pengkul a tum ciangin Ama nasem kamsangte' tungah a gensa bangin Pasian in Ama thuthuk a geelte hong semkhia ding hi,” aci hi (Mang. 10: 7).\nMangmuhna sungah Mang. 10: 7 bekah Lungdamna Thu tangko cih kammal (euangelizo) kigelh hi. Lungdam huai thu tangko dingin sapna ngah ihi hi. I pawlpi masuan zong tua thu tangko ding ahi hi. Lungdamna Thu in Piancil pan Mangmuhna dong a kibang ahi hi. Tua mah bangin Thukham zong kibang hi. Thuciam zong kibang hi. Abraham' pulaak Lungdamna Thu mah, Khrih akipan Paul, James cihte in zong tangko uh hi ( Jn. 8: 56; Rom. 4: 13; James 2: 21 23). Mi kim khat in Lungdamna Thu pen Singlamteh tung pan hong kipan hi ci-in ngaihsun uh hi. Khrih a sih ding Abraham in mukhol hi.\nA hong kitatkhiat theih nadingin, upna bek kicing kei in, thukham zuihna tawh behlap kul hi, cih pen Lai Siangtho tawh kituak lo hi. Khrih na up takpi leh, a hong hotkhiatna dingin kicing hi. Ahi zongin dawite upna bang hi lo ding hi. Upna bangin nungta ding ihi zaw hi.\nBang hangin Pasian Thukham a letkipna le Jesuh Khrih Teci panna in Lungdamna Thu tawh kizom hiam? Mang. 14: 12; 12: 17\nHun nunungah i tuah ding thu in: kua bia ding, kua thu mang zaw ding? Vantung, leitung le na khempeuh Piangsak Pa maw, ahih kei leh, Sapi le ama lim bia zaw ding maw? Pasian Thukham a lenkip mite in a tawp dongin Topa tungah a citak mite ahi uh hi. Biakna man in upna le thumanna hong kal hi. Bawlsiatna, langpannate thuak mahta leh, Topa Thukham le Ama Sabbath in kip lai hi, cih kilangkhia sak hi. Hih thuman le Lungdamna Thu a tonkhawm thu hi-in, biakna man le man lo, hih thu in hong khen ding hi (Mang. 14).\nSIMBEH DING: Ellen G. White, The Loud Cry, 198 202.\n“I dinmun sangkhaan ding kisam hi. I mainawt kul hi. I hamphatna pulaak kul hi. Pasian mai-ah kiniamkhiat kul hi. Gamtat hoih, gamtat phate kisialhpih, kiphatsak pih ding hi lo hi. Topa' hong kamciamte muan ding kisam hi. Kha Siangtho' hong hilh bangin nungta-in kiliatsakna cihte hepkhiat kul hi. Upna tawh hotkhiatna i ngah hi. Tua upna in a kimu thei lo upna hi lo hi. Tua upna in itna tawh hong gamtangsak a, i nunzia hong hahsiang hi. Mi khat in bang zahin siatna tawh kidiah mah taleh, Khrih in Ama thumang dingin it veve hi. Ahi zongin kuamah in Pasian' Thukham asianthona hemkhia thei lo hi. Khrih in Ama Thukham a nial mi puahpha thei lo hi. Khrih mahmah in a Pa itna sungah nungta-in Ama Thukham lenkip hi. Ama nungzui mi khempeuh in zong Pasian' Thukham lenkip ding uh hi.” Ellen G. White, Signs of the Times, March 31, 1890.\n1. Khrih, Paul le James in bang thubulpi gen uh hiam? Bang thute kibang a, bang thute kibang lo hiam? Amau gen thute a huampi-in en lehang, Thukham in Pasian mai-ah midikin hong bawl thei hi, ci-in pulaak uh hiam?\n2. Na thuzuihzia ngaihsun kik lecin na lungkia hiam? Lungdamna Thu in na upna hong khauhsak hiam? Kilawm lo pimah Khrih in Ama dikna hong piak manin Amah na up tinten ding bang hangin kisam hiam?\n2. Vantung Mi Thumte' thupuak in nate kipatcilna le hotkhiatna tawh kizopna nei hi. Jn. 1: 1 14; Bang hangin kizom hiam? Tua bangin a kizop manin Pasian Thukham sungah Sabbath tawlngak thupiak bang hangin thupi pha mahmah hiam? Koi bangin, hong pai ding hun ah Sabbath thupiak thupi semsem ding hiam?


url: =ZOGAM.COM - Minam Kician Khat Hihna Ding Theih Huai Thu HomeReturn HomeNewsZokam and EnglishNews in ZokamNews in EnglishNews in PictureNotice & ReportsJob AlertsHornbill NewsZogam ThupuakArticlesArticlesRegular ContributorsGeneral ArticlesPoliticsSocialEconomicInterviewsReligiousScience & TechnologyReviewsFictionEducationalHealth & LifestyleLiteratureMusicColumnistsOur ColumnistsL.T. NgaihteL.T. NgaihteLealyan ThawmteVungzamuan ValteVungzamuan ValteVanlallian ValteVanlallian ValteAwlmohhauPauzagin TonsingZoson SaulimDavid NaulakT. KaithangT. KaithangLamka ImpressionsThangkhanlal NgaihteVaphualizationHaumuanlun SamteKimbawi' PaM. KamchinthangShades of PassionLian SamteSingngat SpecialVL MangzouUpa N ChinsumUpa N ChinsumJ.M. Ngul Khan PauJ.M. Ngul Khan PauLight HouseS. ThanglienLawpkhaiDr. ZamzachinDr. Buhril's ThoughtsDr. Ginlianlal BuhrilMediaVideo & AudioVideoCollection of VideosGeneral VideosGeneral VideosGospel VideosGospel VideosTwilight Zonepoems, lyrics ...PoemsLyricsGalleryPicture of the WeekCartoonsDocumentsVengsung NewsColony AksiTotorawt (Hq veng)Saptuam AwEimi WeeklyKhris SuangphumVengnuam NewsMisc. DocumentsThe ZioneseThe SowerPune ZCF WeeklyNgeisokCentral Lamka NewsVoice of New LamkaBungmual Weekly NewsSiamsin BulletinBukpi ThupuaktuKhominthang AwneemLangol LimlangForumDiscussion Check our Zogam.com Timeline - Beyond Website and Facebook\nMinam Kician Khat Hihna Ding Theih Huai Thu General Articles | Friday, 13 July 2012 06:25 | Sia Khampeek | Hits: 642\tMinam Kician Khat Hihna Ding Theih Huai Thu Sia Khampeek (Norway)\nBangbang ahi zongin, abeisa in Zomite minam kician lo cih kamging/ thuging tuamtuamte sung pan tu petpet in minam kician taktak khatin Kumpi in kipsakna le theihpihna ( Recognition) hong tangko sak khin ta uh hi. Minam kician khat hihna sungah i kisap thute telsiam in, i kalsuan zia ding vaihawm siam mahmah kulta hi. Minam picingte sungah kiselna le kitotonate neu semsem dinga, kipumkhatna le pilvangna tawh khantohna lam kimanawh ding ahi hi. Minam picing i suah ciang bekin a khangto minam kisuak thei pan ding ahi hi. Mawhna in minam mindaisak le kiamsak a, thumanna in minam tawisang/minthang sakin khangtosak ding ahi hi. Zomite i cihtakna pen pu le pa khang akipan i suahpih Pasian hong piak ahih manin, i kepcing zawh ding kisam hi. Thumanna le cihtaakna i masuan kik hun ciang bekin a picing, akhangto le thupha ngah minam kisuak thei pan bek ding hi.\nBy: Sia Khampeek (Tongsan Pu) YOU NEED TO LOGIN TO COMMENT | COMMENT NA PIAK NOP LEH NA LOGIN NGAI DING\nFor the Cultural Development of the Zo p…\tSin A Siatsa Ngaihnou\tHitheileh!\tKa Papi Tangthu\tShillong\tDoctorpa Khat\tNgaihtuahthak ngai hilou hiam? Solkal a …\tLifestyle of a Zo Gentleman\tVillage Authority Election, 2012 I Singtang Gam Mipite a maw, Chiefte a? …\tSex leh Gingtute\tSanggah luankhi chikleh hulding hiam...z…\tUS gama Kristian gindan kituam mahmah ni…\tSanggamnu' Silipar Langkhat\tPu Sinthang Tonsing\tCommentary | Let’s Get The Story Right T…\tAna Hi Maimah...!!!\tBaptist Johan hinkhua apan theihtuak\tDiary Of Freddy And Jane\tNa naaknuai kamsiam lel maw ka tan Prev


url: =Malaysia Zomi Refugee te vai vanding in MP Pau Lun paikhading :: ZOMI DAILY\nposted on 29 June 2018 at 6:06 pm Lomkholna: Cinliankhai, News, Zomi\n“Chin State Social Affair Minister Pu Pau Lun Min Thang in, Kumpi phalna tawh Malaysia Zomite van ding in pai kha ding ci-in Pu Kam Lian in gen hi. Chin State pan a Refugee te vai Pu Pau Lun na sep department tawh kisai ahihman in, ama vaipuak khat hong suak hi.\nA thupi ah UNHCR in Kawlgam hoih ta a ci uh hi in, Ei lam pan hoih nailo Zakhai, Shan, Kachin gam ah gal ki taitai lai, Chin State pan a, Refugee pai ten’ Inn leh lo te ki nusia khin ahihman in, hong ciah le uh, omna ding omlo ban ah nuntak zon nang nasep kimulo ahihi. AD Zum te Galkap khutnuai (National Defense and Security Council) nuai ah om ahihman in Ruling Party ahi, NLD in sai theilo a, Kawlgam kikhel nailo hi. Democracy ngah nailo cih thu ahi hi.\nHih vaitawh kisai in, ZCD in zong Geneva ah lai pia ding geel khin a, Laibek khaklo in, a mi mahmah pai zo leng cih ki lunggulh hi. Tua lai tung ah MP teng in sign thu ding cih thu gelna om hi.\nUNHCR te paulap pi pen Gam thumna tung te greencard tawh hong ciah ziahziah un, tua tuahang in, gamsung ah daihna muanna omta cih amau paulap ahihi.\nMore: Khatvei lailai: Malaysia gamsung aom Zomi te ading\nA mau hong ciah bel phamawhlo napin, Malay pan UN ngetlai in ka gam vuah om laihi leng lauhuai,kiman ding a cici teng ih gam ong hawh uh teh lau nawnlo hoihta hi ong ci dan uhi” ci-in Pu Kam Lian (ZCD GS) in gen hi.\nPrevious: Malaysia gamsung ah neklohding ngabung nam 6 ki tangkokhia leuleu\nNext: Malaysia gamsung aom Chin State bup gambel kipawlna ICC makai te leh UNHCR makaipi ki muhkhopna


url: =Find the Top Statue in Hampi | HolidayIQ.com\nStatues in Hampi\nTop Statues in Hampi recommended by travellers\nStatue Of Ugra Narsimha Statue\nRanked 30 of 40 things to do in Hampi\n"Big Narasimha statue"\nThe statue of Ugra Narasimha is a monument located in Hampi. Ugra Narasimha means Narasimha of terrifying countenance. Created from a single rock, Ugra Narasimha was installed in the year 1528 AD. The Narasimha image has a mane, broad chest and bulg... Read more


url: =Online/ Media thupitna ~ Hau Mung :: ZOMI DAILY\nposted on 7 April 2020 at 11:22 am Lomkholna: News, Zomi\nCoronavirus mulkim huai mahmah napi, hih huham hangin leitungbup in social media lam ong kilimzat mahmah in tha ngah khinkhian ing.\nBang hang hiam cih leh, tuma kum 2006 lai (social media kitamzat nailoh hun) khawnga kipan Japan ah website bawldan leh IT lam sin kawmkawm in deihsakna tawh tentan piakawikawi, media team makaihna te zong ka kipat lai hamsatna tam mahmah hi.\nKum 2008 a kipan biakna pawlpite leh Facebook akipan social media hong tha hat toto in ahi zong Live Streaming bawl nading thubaih nai hetlo hi.\nKum 2012 kiim a kipan Zomi sungah kikhopnate Ustream leh Windows Media Player tungtawn pan live streaming ong lem theita in ahizong pawlpi tampi in zangthei nai hetlo lai hi.\nKum 2018 kiim a kipan Facebook tawh Live kikhah theih teh nuam kisa mahmah (a hang pen Free Service) ta in, ahi zong pawlpi denomination a khauhpai lai pawlpiten awlmawh vetvetlo lai uh hi.\nTun 2020 taktakteh, COVID19 hang in A-Lo-Theilo media lotawh pawlpi leh vai tuamtuam kihawm thei mahmah nawnloh hun ong tungteh bel awnidang media thupitna i gengen, i pulaklak leh kipumpiaknate a kipan deihsakna tawh i pattah nih le thum ten ma ong pang in pawlpibup in media thupitna ong kithei mahmah/zawdeuhta takteh ihtuh khaicite ong pokhia ziauzuai bang in na angtang mahmah ing.\nTun, pawlpi sungah media lam a siam, a sinngiatte pawhtawi in thapiak ding kipan tading hihang. Khasum a san tak ahihlam zong phawksak ding hihang. Mipiten i muhpihloh (behind the scene) ah zanhak lianga pawlpi ading a sem a bawl tampi kiomta ding hi cih telhuaita hi.\nMedia manphatna, a thupitna leh a kisapna pen mailam ah ong zai semsem lai ding ahih man zatsiam kei leng buaina lianpi zong ong piangsak thei ahih lam zong kidop det ding thupi mahmah hi.\nPasian in Media hong zatna bangin zatsiam ni.\nKigamlate hong kinaisak Media hi.\nLungsim hong kilang khiasak Media hi.\nKideidanna omlo hong kigawmsak Media hi.\nMun khatpan leitungbup hong kizelzak Media hi.\nTua ahih man in: Leitungbup Innngak Hun (Safer at home/Stay Home) laitak in pawl tuamtuam kideidannate, kitelkhialhna tuamtuamte, kisimmawh nenniamna tuamtuamte Media tungtawnpan kigawm khawm kipawlkhawm kikngiat henla kipumkhatna tawh Topa sungah innkuan khat bangin a lamdang genzawhloh hoihna leh kilamthakna Topa’n hong piangsak ngiat ta hen. Kuitung’Pa (Tulsa, OK)\nPrevious: Bukna hoih ~ Tdkhen\nNext: Kumpi’ sumhawm ziahziah te koipan? ~ Dr. Singpi


url: =Tulaai Leitung Thuthang Tuamtuam Updates Jan 18, 2014\nTulaai Leitung Thuthang Tuamtuam Updates Jan 18,2014\n¨ Kawlgam sung a Gaalkaap kumpi in lokho mi te lo leitang asuhsak te apiak kik nading leh leitang vaai thumanlopi a amat uh lokho mite akhah kik nading un Lokho mi 500 in Jan 18,2014 ni in Yangon khuapi ah lungphona nei uhhi.\n¨ Kawlgam gaalkaap te in naupang kumcinglo a amat uh 96 te Jan 18,2014 ni in pawipi khaampih in anu apa tetek uh kiang ah apna nei uhhi. HIhbang a kumcinglo naupang ki ap kikna a 5 vei na hi ta hi.\n¨ Kawlgam sung Rakhaing state sung ah Palik te leh mipi buaina pan Palik zalian khat amanna hang in khuasung mi 84 te thudot ding in kumpi thunei te in sam in man uhhi ci in Rakhaing state kumpi thuneite in Jan 18,2014 ni in genkhia uhhi.\n¨ Syria gam kumpi langpang Tapong Syrian National Coalition (SNC), te in maaikaal ah akibawlding Second Geneva peace talk ah kahding in Jan 18,2014 ni in thukimna neita uhhi. Hih thu hang in US Secretary of state John Kerry in alungdamna thu pulaakkhia hi.\n¨ BBC thuthang taankokhia Mr Komla Dumor kum 41 lam et kholh lohpi in London khuapi sung ateenna inn ah Jan 18,2014 ni in sivat hi. Komla Dumor peen Ghana mi hi a mivom bikbek te ahihi.\n¨ Egypt gam te I gambup thukhun constitution thak mipi tung thukimna alak na uh ah meetang pia thei mipi 53 million hi a athukim 98.1% pha ahihman in kikipsak hi ci in Election committee te in Jan 18,2014 ni in taangkokhia uhhi.\n¨ Yemen gam Sanaa khuapi sung aom Russia palaai pi zum thautawi te in Jan 18,2014 ni in sim uha, Russia palaai pi Ali Asghar Assadi palaai zumpan aciahlam lampi ah nakaap uha, naakliam ahihman zato kipuak in aliamna tawh zato pan si hi.\nLaaimal kikhial kha aom leh ngaihdam bawm ah maw


url: =Guh Hekh khawii leh Kepdan ~ MUC\nGuh Hekh khawii leh Kepdan\nAdmin 11:23:00 AM Articles, Cidamna\nLeitung khantohna tawh kizui in mun tuam tuamah kipai hi.Hih leitung i khualzinna gam ah kha lam sa lampi zui zel hi hang.Mihingte bukim nai lo i hih manin lam tuam tuamin haksat buaina ki tuak thei hi.Eima’ inn lum ah ki om den thei lo in mun tuam tuamah paikhiat hong kuul zel hi.Tuabang\nhun ciangin haksat buaina nam tuam tuam ki tuakkha thei hi.Hih te mang pau in accidents kici hi.Liam leh bai a tuak khat peuh kihuh ding pen Pasian’ deihna leh i mawh puakna ahi hi.Liamna baina khat peuh tuah cianga ki kepzia ding nam tampi om hi.Tua te laka guh hekh kepdan gen dih ni.Guh hekh i cih pen vak khiat man beka om hi khin lo in Inn sung pan zong piang thei hi.Kawi mun kawi mun himahtaseleh, zato innpi tunpih ma a kikep/kikhawi dan a tomin First Aid a gensawm ihi hi.\nTuah siatna tuam tuam hangin guh hekh thei hi.Tuabanah taksa peng tuam tuam ten zong liam thuak thei hi.Guh hekh pen a tangpi thu in bawk hi.Pawlkhatin a tung teng na sa lo in a khaw nung ciang nasa saan uh hi.A thuak te adingin tangkha leh na sem sem hi.Tua ahihmanin pawm, kawi, zawn kuul zel hi.Phatuamngaihna tawh mite ahuh i hih mah bangin i mihin pihte natna a dawn i hih kawm manin dawp siam ding hoih hi.\nA masa in na thuakpa in khua a phawk hiam, hopihna te a thei thei hiam cih telcian phawt ding.Khawphawk a hopih theih a hih leh i hilhna bang hong mang thei ding hi.Tua banah koilai mun na deuh hiam cih hong hilh meng meng thei ding hi.Khuaphawklo ahih leh bel a lauhthawnhuai dinmunah ding zong hi thei hi.A taksa koilai mun na deuh ahiam cih zong theih haksa mah mah ding hi.Tua ahihmanin a natna behlap ding peuhin ki gamtang kha thei hi.\nA banah a liamma, sisan luanna om maw om lo cih limtaka et ding ahi hi.Tua in naak liam maw naak liam khollo cih ngaihsutna omsak ding hi.Sisan luang zah dinga liam ahih leh khuttuamna zat ding hoih hi.A hang pen natna tuam tuam a kilawhsawn thei tam ta hi.Khut tuamna zat pak ding a om kei phial leh zong Polythene zat theih ahi hi.Mi hehpih luat mana natna hoihlo ngahkhak ding zong lau huai veve hi.Liamma te puan siangtho tawh tuamsak bikbek ding ahi hi.Tua in sisan luang ding leh nin tuam tuam tu ding dal thei hi.\nNa thuak pa pen dawmtakin Stretcher aihkeh kizawnna bawltawm ah koih ding ahi hi.A taksa a tang kawi kawi lo dingin a lupna ah khau tawh gak ding ahi hi.Damlo khuaphawk ahih naak leh bel a ma nopsakna pen dawt ding ahi hi.\nNgawng Guh Hekh:\nNgawng guh dek lama paisuk pen gen ihi hi.Ngawng guh sungah spinal cord om hi.Tua a kisiat kei leh kaamphat huai mah mah cihna hi. Tuadan damlo te pilvang taka kepsiam ding thupi mah mah hi.Limtakin a ihmut nang bawlsak a lupsak ding ahi hi.A ngawng a nawl tuakah a tat khak loh nangin puansia aihkeh lukhamin kam ding ahi hi.Lukham pen khapsak ding hi lo hi.Lukham sang bangin polythene sungah lei aihkeh sehnel thun hileh hoih zaw lai hi.Khauhzaw tham ahihmanin hoih vanglak hi.A lu pen a talah vial dingin a lupna tawh henkhawm ding.Tuamah bangin a khut a khe zong a tat loh nangin hen ding hoih hi.\nNgawng guh mah bangin nungzang guh leh guh dang hekh te zong tang taka sial a gakcip hoih hi.A taksa dang a tat manin a guh hekh pen na sem sem thei mawk hi.Tua ahihmanin a lu pan a khe dawng a tang theilo dinga hencip ding ahi hi.Dawm taka puak leh zawn ding ahi hi.\nBan Guh Hekh:\nGuh hehna munh sisam zam a om leh om loh limtaka et masak phawt ding. Guh hekh pen teh(sing tawh tep) kuul zel in pilvan kuul mah mah hi.Bang hang hiam cih leh thagui kitah behlap thei aih ciang a. Khutdawh en siam a om leh khatin a ban pan a khut dawh na en hen la, tuapan a hehna ah dam dama khep a zan kik ding ahi hi.Thagui mang lo a kitangsak thei ahih leh hoih hi.A tehna ding vanzat pen puansiangtho tawh tuamsawn ding ahi hi.Ban guh pen liangko leh kiu kikala hekh ahih leh tua kikal ah tep ding.Tua khit ciang damlo in ama’ ban awk ta ding hi.\nHih zong ban guh hekh mah bangin a zakawn ah a tha gui ensiam a om leh a tha gui zansak ding ahi hi.A om kei leh lah teh ding hi mai hi.Khe pen khut tawh kibanglo in tuam dang pian hi.A tawnin pheipi pan siakmit dong teh ding ahi hi.Van zat ding deih bang a om nak leh kawng pan khepeek dong teh ding ahi hi.Tehna dingin sing pek , sing tumtawng leh kawllukhu kung khawng ki zang thei hi.Hih dana ki tep te a taksa mundang a tat hangin a hehna laitak tanglo hi.Tua in damlo a nat beh nang panin kipelhsak thei hi.Na thuakpa in khedap a bulh leh suahsak tek tek ding ahi hi.A khepi leh a kheme te thasaan sak thei leh hoihzaw hi.Tua in a khe muka sisan kicing khawm ding leh a hehna kim bawk ding phatuamsak thei hi.Ban guh hekh te zong a khut me te uh tatsak zel ding ahi hi.\nHih dan tuah siat na a om cianga i mawhpuakna pen damlo a manlang thei bang pen leh na thuaklo pen in zato ah puakzawh ding ahi hi.Sinna nei meel lo a guh hekh meek dam siam zong om kha thei hi.Ahizongin sinna nei sia vuan te kiang mah ah tut ding hoih zaw hi.


url: =Coronavirus mimal muhdan ~ DK Khup :: ZOMI DAILY\nposted on 4 March 2020 at 1:55 pm Lomkholna: DKKhup, Health, News, World\nUS, UK, Israel, China akipan gam pawlkhatpan zatui lam companies pawlkhat in vaccine ( sunphuk zatui/kidalna) ding a sinsin laitak uh hi. Ganhing tungah sin kipan ta uh a, tua khit teh mihing tung ah sin ( clinical trial) April kha khawng ah sin kipan ding kici hi. Mipi tungah lauhhuai nang om lo ( side effects tamlo) in sunphuk in a zat theih ding atawmpen kumkhat sawt thei dingin gen uh hi.\nAntiviral drugs ( adam nang/virus zo ding zatui) ding HIV/ AIDS zataang pawlkhat akipan atuamtuam kisinsin khin ta in, China in 80 vei val sinna ( clinical trials) nei khin kici hi.\nTu ni ciang, vaccine, antiviral drug ding ahoih akituaklian amucian zo om nailo hi. Hih natna aneisate kemcip ( contain) zo in khat leh khat akilawh nawnloh nang hahkatpen in akinei ciat suak hi.\nAhoihlam in hong pai leh, khua honglum in hi leh flu namdangte mah bangin hong beibei thei ding. Ahih kei leh kilawhna tawm in damdam bei manawh ding.\nAsialam in hong kizopzop khak leh leitungbup kizelnatna ( pandemic) hong hi in, mipi hong linglawng toto kha dinghi.\nTam hong kilawhdeuh leh kivaakgam nawnlo, zumkikhak, sang kikhak thei dinghi. Tutaak bel mipi kimuhkhopna pawlkhat ahunsotto( ASEAN makaite leh Trump kimuh ding aa kipan), vaanleng leh khualzinna pawlkhat kikhaktan cih ciang hi.\nAsialam hongmanawh kha leh cih tawh muntuamtuam, khuatuamtuam pan vaanzat neeklehdawn ding kigingin honkhat aleikhol ki om hi ( Zomite bek ki hilo, amang avom minamkim).\nLeitungah pilna siamna khangsemsem hi mah hi. Ahi zong computer virus dan mah in virus khat ki do, kidal zo leh hunkhat teh athak khat, asia zaw khat hong piang thei hi. 20th Century (1900-2000) sung smallpox tawh mi millions 300 bang, akipat pan hi leh millions 500 bang kisi in ki ciamteh hi. Vaccines ding mukhia zo paaklo mawk uh hi. HIV/AIDS vaccine ding muzo nailo in, antiviral drugs tawh adamsiang loh uh hang kumtampi nunta sak zo ciang suak lai hi. Mi millions 32 bang AIDS tawh si khin kici hi.\nPasian phalna a om leh asawtlo in Coronavirus zo zatui hong kibawl zo ding in i lamen hi. Ahi zong Pasian pen na motor lei ding a color akipan lam hong laahnop leh hong laak thei ding hi. Lamkhat leuleu ah kum 400 sungbang ( OT leh NT kikal) kilaahna om mello in adai thei zong hi leuleu hi.\nScience pilna khang mahmah, leitung hauhna khang, na hoih nono kibawlbawlna tawh kizui-in mihingte kimuang mahmah in i om hunlai in Coronavirus in hong linglawngsak zo ziau hi.\nHope for the best, but prepare for the worst. Ahoihpen ding in i lamen a, lametdan hong hih kei khak mawk leh antaang akipan kigingkholh zong meidawiluatman zong hi pahlo kha thei ding hi. Hih bang lungman hun ah mihing te i dinmun hong kiphawksak in Pasian tawh kinai zawk nang, Pasian phawk nang lampi zong hi thei ding hi. Do Khan Khup\nPrevious: Lai sim hahkat in napil dinghi ~ NK Nang\nNext: A takpi leh upmawh thu (Fact & Opinion) ~ Thang Van Lian


url: =Malaysia Tunnu No.2 :: ZOMI DAILY\nposted on 23 May 2015 at 6:20 am Lomkholna: Article, Thawntuang\n“Hih ciang tungding kisa zokeng, ka lungsim ka ngaihsut ciang,” cihbangin ih ngaihsut loh ding ka deih hi. Lam-etna leh ngimna lianpipi neihding pen thupi hi. Tuaciang bektawh zong kicing nailo aa Pasian adingin sep aa, nuntak pih ding leh tomno sungbek ki bang nuntakna ih neihloh ding pen ih lungtup laigil hizaw hi.\nZo-zuu leh Zo-an zong Zogam lo ding in Delhi ah kimpen inteh kacih leh Malysia sem ah kicing mahmah cihpen ki mutheih hi. Ih Zo-an te na lengzong gamdang zin kawikawi ta aa, a mite zong mun citeng ah kim semsem ta hi hang. Hih bang na tuakkhak ciangin upmawh thutawh gamdang a tungvat cihbangin na ki ngaihsut kha ngei hiam?\nHong gen taktak ning. Gamdang koi lai, koi mun na tungzongin na pian ma pektham in Pasianin eite omna dingin munna bawl khin hi(Piancil 1:1). Eite ih pianna ding leh ih sih nung ciang adingin Pasian in munleh na te eite ading na gelkholh khin ahihi. A sunga om mihingten ih zatding natampi bawl aa, a thak abawlkhia theilo eite in mite bawl lei ziahziah in tuate zangh ziahziah theih hihang. Ih zangh theihloh na tampi zong ih mit taituam lai hi.\nKa lungdampih theih mahmah thubawlkhat pen Pasian in lam-etna leh ngimna a piak te a tangtungsak te ahi Motor neih, innneih, laisimna zo, maban zoto cih bangte lungdampih tak mahmah hi. Pasian in ngimna neihding leh lam-etna neihding aa hong bawl ahih manin tuate a tangtungsak ding ei mihing te ih hihi.\nMalysia panin gamdang tung tampi tak om aa, innhoih leh motor hoih nono zong tampitak mah in neihto aa, pilna asinto tenzong Zogam bek ah gualzawhna ngahlo in aom na peuhpeuh vuah thupha na sangto zel uh ahih manin Pasian lungdeih kicingna a tangtungsak ih hihlam ih pawkbeh manin ih lungdam semsem lai hi.\nZomite gamdangtung masa, Pilna ngah masa, masa cihlam peuhmah pen, Dawi Ha Vang Kawmkal pan Pasian in hih ciang hong laamto hi\ncih ih gentheih mahmah hi. A taktak in Pasian thu a zuiding aa piang masa ih hi aa, Leitung ih nuntakna sungah Dawi nasepna hong khanglian in Dawi nasepna sungpan ih suahtakteh a patsatna pen Dawi sungpan tawh kibang kasa zel hi.\nZomite’ sungah patsatna manlo tampi omkha ding hihang. Nang khempeuh, a piang khempeuh patsakna na telnopleh Pasian pan napat kei leh na telzo kei ding hi. Suahna, Gupna ngah cihbangte zong ih nuntak sung tawmvei Dawi hong hetcimna sungah aom khapak bek ki hi aa, a taktak tuabang nengneng zong Pasian vaihawmna leh gelna vive mah na hihi.\nPrevious: India gam ah mipi kalsuanna pawlkhat ~ Hau Za Cin\nNext: Zuapa Vaang ~ Thawnpu


url: =KHAWKPI 8 | HUN NUNUNG ADING KIGIN KHOLHNA | LUNGKHAM HUN MALEP ~ MUC\nKHAWKPI 8 | HUN NUNUNG ADING KIGIN KHOLHNA | LUNGKHAM HUN MALEP\nAdmin 1:37:00 PM Articles, Hun Nunung Ading kigin Kholhna\nHUN NUNUNG ADING KIGIN KHOLHNA\nLUNGKHAM HUN MALEP\nHih lungkham hun cih pen, asimte in na buaipih khak lohna ding un, khawk bup khat ah ih tellah ding hi. Mrs. White genna ah, khawk nih in khen a, leitungte thu veve hi napi, apianzia zong dei tuam hi.\nA. Hun hoih kong khak ma a omom a, kong khak ciang a bei pen akhawk masa (or) amalep ih cih pen hi. Topa in ahilh kholhna thugenna ah: Leitung minamte hong khalau ding a, buai gawp ding uh hi. Tuipi hual gingte hangin leitung a hong piang ding nate en khol in, mite lungsim alau ding uh hi, ci hi. LK. 21:25, 26.\nHih hun pen, galpite, zinlingte, natgualte, kamsang zuaute numei leh pasal pheng tatna te, vantung a na lamdang kilak te, mi taangpi khalaunate leh leitung bupa gupna thupha kihilhna hunte ahi uh hi. Tua hun pen, Mang 22:11 sunga, kammal akilawh khiat ciangin tha khat in a bei hi ding a, tua ban ah, nakpi a ahaksa zaw hun ah lut ding hi. Tua hun lai tak phet mah in hun hoih kong aki khak hong hi ding hi.\nB. a hun kik pen, tua hun hoih kong aki khak pan ki panto pah ding a, Topa zeisu nih veina hong pai, meii tunga tuang hong ki dawk’ dong hi ding hi. Tua hun nihte kilam dang na pen ih theih khialh loh nading in hih anuai a bangin khen le hang:\n1. Hun masa khawk pen, lungkhamna hun malep\n2. Hun nihna khawk pen, lung khampi hun, “Gimna nam sagih te ki buak hun.\nLungkhamna hun malep tawh kisai agen lom thum lak ni.\nPasian in Sabbath thu athei lo, a zui lo mite nei lai ka mu hi. Amau in hih khuavak nial lo uh hi. Lungkham hun hong ki khah khiat ciangin, eite in, Khasiangtho tawh kidim in, Sabbath thu aki cing zaw in ih tangko a…namsau te, kialpite, natgual te, leitung ah nasia takin tung ka mu hi. EW 33,34.\nHih lungkhamna hun hong ki khah khiatna pen agen na ah gimna dan sagih te ki buak khia nai lo, bua khia dek dek, a buak khiat mazek, Khris biakinn sungah omlai hun huam hi.” EW 58.\n“Tua hun ciangin gupna nasep akikhak ding hi ta a, leitung ah lungkhamna te tungta a, minamte lungngol in, ahih hangin vantung mi thum tangkona te kidal cip nai lo hi.” EW 85,86.\nHih akhawk thumna agenna a, tu hun khawnga leitung a apiang nate ih muh ciangin gupna nasep pen among tung ding hi ta cih hong lak hi. Tua hak satna te pen Topa Khris hilh kholhna omsa bang in leitung buppi ah kizel ding hi. Minamte lung ngol semsem ding hi. Hih thute tuni mahmah in piangpiang laitak hi ci in ih mu hi. Mite lung ham uh hi. Gam agol pipite huai ham angsung khualna tawh ki lung tuak thei lo hi. Galvante kumsial in behlap toto uh hi. Galkap te behlap in leitung galvante dal theihna ding leh, do nading khan’ toto uh hi. Gal kidona omsa khat in adang pian beh sak zel hi. Kilemna ding vaihawm te in, kido lo dingin dala, a vaihawm na uh ah, haksatna tam sem sem hi.\nKisiatna ding pilna tuamtuam avom mite in galvan leh adalna nam tuamtuamte gamkhat leh gam khat leh gamkhat kidem in kholkhol uh a, mihing te kisiat cip theihna Nuclear bomb akici te khawng bawl behbeh uh a, launa leh lung kiat huai na tawh kidim ta hi. Leitung uk makaite bek hilo, galkapte mipilte baan ah, mi khempeuh in, leitung bup pen tawm vei no sungin meisa in ahal tum mang thei ding hi ta, ci-in a ngaihsun tek uh hi.\nMite lungsim gim mahmah ta hi. Kialpi in mi citeng vaat ta hi. Kipawlna khempeuh ah kilem lohna, ki-elna, kidemnate piangin, mihingte lungsim in abaan zonbeh to zel hi. Kipawlna khempeuh ah launa leh lungkiatna om den hi. Setzungte ah, khuapi kong zingte ah, mulkim huai thu vive om hi. Khangno te khuavak sung bang in gamta lo uh hi.\nAnaa neite’ sukzawh loh patauh huai gamtatsia te khang khang hi. Nute pate lung kham pia uh hi. Innkuan sunga khat peuh kigu manga, ki buan gawp cih bang peuh tawh khangmoi numeite thuaksia uh hi. Mi taangpi in zong ama nuntakna bang ci ding thei lo, kician salo in lungkham tek uh hi. Ciaptehna lai sung te ah, sisan luan’na buai nate khang toto hi. Mun khat a thusia piang kiza te pen in, mun khempeuh a mi omte kalsuan na bukk in pang kawikawi hi.\nA kinial thei lo thusia pung dang khat pen, amah kithat, cih thu leh, amah leh amah lungkham lua a, lungsim kisia natna, hai nate ahihi. American (Neuro Psychiatrist) lungsim kisai zatui pia lo a, kampau hopihna na tawh puah kik theihna kisin na sangpite panin thu kizak na ah, America gam bek ah mi awn nih sanga tawm zaw lo te in, amah leh amah kithah ding sawm ngei hi, ci-in kiza hi.\nKipawl nate peuh mah ah, sian’tho lohna om zel a, gitlohna kihel zel hi. Zuneekna te, zatui zatnate, mai vak lohna ding limte, ki kihtaknate buainate in tuh den hi. Hih nate khempeuh in Pasian hehpihna nitum ta ding, hehpihna hun bei ta ding, hun tom kha sung buaina hong ki khah ta, cihna ahi hi. Tua te khempeuh in eite lamet penpen minthan’na na ngah nading hun hong nai ta ci-in hong laklak ahi uh hi. Ahih hangin hun bei mazek a thu lianpi piang ding khat ih upna pen, Pasian koppihna taktak ih neih kul ding hi. Tua hi leh kisiatna pan ih suakta zo bek ding hi.\nArticles Hun Nunung Ading kigin Kholhna


url: =ZAM Thupuak :: 28 February 2016 :: ZOMI DAILY\nZAM Thupuak :: 28 February 2016\nposted on 27 February 2016 at 9:20 am Lomkholna: News, Newsletter, Refugee, ZAM, Zomi\nUN Thuthang Ngaihsut Khinkhai Huai :: Malaysia gamsung ah Zomi te atamzaw pen UN vai lunggulh lunglut in aki tung ahih mahbang in UN thuthang khatpeuh aom ciangin ki pumlawp ngeingai khapahpah hi. Ahi zongin khatveivei thuthang aki gensawnsawn tepen hoihtak ngaihsut khinkhai huai mahmah hi.\nNungdiak in Facebook ah mi pawlkhat in 2013 kum UN Card a ngahte bangmah Interview omnawnlo in USA gam ki puaksuakding ci’n thuthang khat hong omsak uhhi. Agelh masa penpen in ciamnuih in agelh ahiphial zongin asimkha leh lametna athahatlua pawlkhat in na um mahmahpahlel uh a, ki gensawn kawikawi in thangsak vengvung uhhi. Khatvevei UN thuthang aki gensawn te pen azakha te inzong ahitheiding leh ahi theiloding ngaihsuttuah zelding kisam khading hi.\nAdiakdiak in 2013 kumsung Mobile Registration panin UN Card akihawm te pen Asylum Seeker Card ciangbek hipan a, Refugee Card taktak hinailo cih ihtelciat nakleh thuthang kigen te hoihtak ngaihsunleng ahithei leh ahitheiloding kicianpah hi. Gambeel Refugee inzong aki ciamteh nailo khatpen gamthumna ah Direct in kipuaksuak pahding cihpen hithei hileh a ut huai penpen hi a, ahi zongin tulaitak Malaysia dinmun tawh tuabangdan in gamthumna Direct in kipuakpaklo khading hi. Syria gam khawngpan in gamthumna alomlom in akipuak cihte pen agamsung tualgal tuamtuam tawh abuailuat mahmah hangin Emegency in akipuak hi a, Malaysia gamsung dinmun tawh tehkak in ngaihsut theihding kisam hi.\nUNHCR panin abeisa tawlkhatsung alimsep phadiak uh ahi SVP akici Special/Status Verification Process pen omnawnlo cihhangin nuamluat pahding zong hikhin tuanlo hi. SVP Interview dingin saptuak asakteng uh asamkhin cihding hizaw a, abeisa hun in akisam kha nailo tezong na vai hongki zoptohtoh nakleh hunkhat ciangin thudotna hongom veve dinghi. Thudotna ihcih Interview te omvetlo in gamthumna atungsuak velval kuamah omlo khading hi. Tua hi a, thudotna omlo in hongki ciahsakkik leh navai kisem nailo cihkhawngzong nahi zawthei hi.\nUN Card ki laksakkik omnawnloding cihzong a ngaihsut huai thuthang khat ahihi. Banghanghiam cihleh abeisa in UN Card aki laksakkik pen mikhempeuh hisamlo a, tuabang atuakkha te dongkikleng ahangkhatciat na om khinkhian hi. Abeisa in mikhempeuh aki laksakkik ahihloh mahbang in, mailam ahzong mikhempeuh ki laksakkik nawnloding cihzong kuamah in kamciam piathei tuanloding uhhi. Banghanghiam cihleh ahang om ahih manin aki laksakkikbek ahihi.\nTuate ngaihsunkhol in lungkham batlak cihdan in ih lungsim ihbuaisakgawp sangin ei mimal khatciat ii UN tangthu leh ani akha, amun amual te ki pelhsak hetlo a, zum ah vaikhatpeuh tawh napaisim in nagen setset theihding thupizaw khading hi. Tuahileh nang adingin na masuanding tampitak kipelhlozaw khading hi.\nAsylum Seeker Card teng UN Card tawh laihsakding cihzong ahun tungleh akilaih totoding mah ahihi. Banghanghiam cihleh nidanglai 2013 kum masiah in Asylum Seeker tepen Card kipia ngeilo a, A4 Size tawh laidalpi hongkipia ahihi. Tuapan in RSD akici Refugee Status Determination ah Interview kilutto a, amau deihna bangin ihdawnkik theihkhit ciangin UN Card hongkipia pan ahihi. Tuakhit ciangin RST akici Resettlement Interview aki zomto theipan ahihi.\nAhi zongin 2013 kum Mobile Registration hunlai in Asylum Seeker tepen laidal hongki pianawnlo a, Card tawh hongpiazaw uh ahihi. Card natawi hangin Refugee hikhin, ciaptehna ngahkhin cihna hipahnailo hi. Ahi zongin ahun tungleh hih Asylum Seeker Card atawite pen amau deihna tawh akituah nakleh Refugee in aki ciamteh totoding mah ahihi. Tuapen thulamdang in ih ngaihsut leh athu paizia atelnailo kihizaw khading a, atelcian te adingin thulamdang hilo a, thupaizia hizaw hi.\nUNHCR zumpi panin mipi adingin theihhuai thuthang khatpeuh hongzaksak uh aom ciangin ZAM Thupuak tungtawn in hongki zasaksawn zelzel dinghi.\nInsurance vai tawh kisai\nAbeisa in UNHCR tawh akizom ahi Tune Insurance pen tulaitak athak ki leikikthei nailo phot hi. UNHCR leh Tune Insurance te ii ki thukimna Contract pen March 2016 kumdongbek hi a, tulaitak UNHCR te’n adang Insurance Company athak azonsan laitak uh ahihi. Tukum April khasung in Insurance ki leikik theiding cihciang kizaphot a, athu akician in UN zumpi pan hong zasakkik uhciang in mipi tungah hongki hawmsawnkik dinghi. Tulaitak Tune Insurance ahi zongin MiCare Insurance mintawh ahi zongin zato lupna, sumpiakna te ah buaina aomleh ZAM zumah hong zasak un. Ahithei bangin hongki panpih dinghi.\nMalaysia pan ZYA panpihna\nZomi Nam Ni pawi hunsung in ZND Committee teng thukimna tawh Kawlpi ZYA zumsaap ding mipi tungah sum kidong a, Zolia & Zotaang ten hong donsak uh hi. Ngah zah khempeuh Kawlsum tawh ih khek ciangin Ks1,487,500 ki ngah in Kawlpi a ZYA zumpi kikhak pah hi. ZYA nasepna thupi kisa in tha kipia ciat hi cih kilangh mahmah hi.\nLungdam pihna ~ Sia Thaa Mung\n2011 kumpekpan kipan in ZAM zumpi ah mipi adingin ki piakhia in palaai nasep hongsem ahi Sia Thaa Mung te innkuan in 22 February 2016 ni in USA gam hong lensanta uhhi. ZAM zumah asep hunsung in adiakdiak in matlehhen lamah ma hongpansak a, tuabek thamlo adang akisapna munmun ah ahunhun in hongdelhsak kawikawi hi.\nMatlehhen tuak Zomi te thunei te kiangah thuumtheih bangin thuumsak a, tattheih te tan in thongpan aciahnuam te zong Kawlgam Embassy tawh kithuahkhawm in aciahtheih nading vaihawmsak cihbang in vai tampitak hongsepsak hi. Guahnuai nisa nuaiah a Zomi pihte phattuamna dingin a kipiakhiatna ah Malaysia sunga om Palik zumte, Thong leh Camp te aphak khak loh leh a sik khak nai loh tam het lo ding cih zah dongin minam ading nasem khat ahihi.\nThukhen zum leh Embassy te ah zong dongtuak Zomi te huh dingin a pai hun tam mahmah hi. Ama adingin sunlehzan om lo cih huai phial liangin zilehta anglum nusia in a mipihte huh leh panpih dingin a kalsuan khiat hun tam mahmah hi. Tua banah matlehhen bek hi lo Zomi asi tampi zato leh hanmual ah buaipih in va pha zo den hi. A liam a bai a cinate zong zato leh sikhaan ah a buaipih hun, a gimpih a tawlpih tam mahmah hi.\nSep theih bawl theih hau ahihmanin ZAM leh ZSM ah hunbit in nasem hi. A kihelna tam ahihmanin Malaysia a om Zomi te a thei lo tam lo uh hi. Thugen zong siam in ciamnuih zong siam ahihman in amah tawh akithuah kha peuhin nuamsa uh hi. Thukhual in itna nei hi. Zomi sungah a manpha mahmah khat ahihna kilang semsem hi. A tun a khawlna peuh, a omna peuhah amah leh a innkuante ih biak Topa’n na ompih in thupha na pia henla, a maban ah Zomi ading natampi a sem zo semsem dingin cidam ludamna thupha na sang ta hen.\nKhuasung kidop huai:\nGengensa mah bangin tulai khuasung khuahun pen hoih het lo hi. Vai thupi lua a om kei leh khualak vak na kidawm ciat un. Na vaknop veve vua Bus na zat ding uleh zingsang zumkah hunin lol unla vaak khia un, tua hileh phadawm ding hi. Nang man hunhun a vakkhia ding na hileh Bus sangin Taxi zat sawm zaw hamtang in. Tuhun ciangin mat tuak a kitan thei sunsunte a tawm pen tulnih tulthum hita hi. Tat zawh kei leh a kiman suak hi pahpah hi. Tua banah UN thuthang khempeuh na up pahpah loh ding zong thupi ding hi. Kancian masa den hamtang in. Kikhemna tam mahmah hi.\nGerhard leh Nicole tawh kimuhna\nZAM zumah Australia panin Gerhard leh a lawm Nicole hong hawh uh a, thu tampi ong holimpih hi.. Amau tegel pen Malaysia ah UNHCR Card nei Refugee te thukan leh Research bawl a om uh ahihi. Malaysia ah Zomi kipawlna ZAM a om lam a theih uh ciangin lunglut mahmah uh a, Zomi Nam Ni in zong a nih un hong kihel thei uh hi.\nZomi Nam Ni 2016\nTukum zong kumsim a Malaysia ah a kibawl den Zomi Nam Ni pen nopci takin Chinwoo Stadium sungah kibawl in, Zomi tul thum kiim bang akihel dingin kilamen hi. Theihsa mah bangin Malaysia ah Zomi Nam Ni leh Khuado pen ZAM panin khua kipawlna leh pawlpi leh mimal panin sumlehpaai ih piak zawhzah tek sung khawm in kumsim a kibawl ahihi. Hibangin kipawl khawm kei lehang ih Minam ni thupite a kibawl zo lo ding ahihi. Hong piakhia khua kipawlna, pawlpi leh mimal khempeuh tungah lungdamna ih ko masa hi.\nSingapore panin zinmang dingin ZIS President ahi Dr. Hau Za Cin leh a innkuanpihnu Siamah Vung hong kihel thei uh hi. Zogam panin Guiter tumsiam minthang U Deihpi (Falcon Band) zong hong kihel thei hi. UNHCR – CDU panin leh Australia panin zong zin kinei hi. Tukum leh kumdang a kibat lohna khatah hun kimaan mahmah hi. Kipat hun a cin lian ciangin hun kipan pah lian in, Stage luah dinga ih seh Musician tengin zong hunlap in mun hong la thei pah uh hi. Sia Simmang (ZEM Pastor) leh Zolia (2014) Sancing in kician takin MC hong sepsak uh hi. Malaysia pana kiteel Zomi Idol leh lasiam pawlkhat in la dawng 15 tawh Zomi Nam Ni hun sung khempeuh phal takin a siamna teng uh hong lakkhia uh a mipi in zaknop kisa mahmah hi.\nTua kawmkalah Guiter siam U Deihpi in Pasian piak a talent hong lakkhia in, mipi maiah a Lead-guiter nasia takin hong teeusak daldal hi. Lasiam Zomi Idol te leh Manna pawlpi panin khangno tumging tumsiam tengin a siamna uh hong lahkhiat ban vuah lengtong Pauno leh Zomi Vocal Band te in zong amau siamna uh tawh ih Zomi Nam Ni hong uap uh a thupi sak semsem hi. Tua khit ciangin zinmang Dr. Hau Za Cin in thugenna hong nei in khangno leh uhamte ciapteh leh zuih ding thu laigil honpi hong sun khiat banah RM1000 letsong in hong pia hi. Gammi sung panin Sente Pastor Dorcas in zong thugenna tom hong nei hi. Tua banah Zomi Culture Uplift Society (ZOCUS) in Dr. Cin Sian Pau pen Tangcin puantual leh Laipi tawh Pahtawina pia uh hi. Zomi Cup 2016, Champion ahi Anlangh khua zong Pahtawina Haipi (CUP) kipia hi. Hih Zomi Cup Haipi (CUP) pen Sia Hau Suan Khai in a piakkhiat hi in lungdamna kiciamteh hi.\nTukum Zomi Nam Ni sungah zukham ankham a buaina bawl sawm cih bang zong khangno sungah muh ding om lo uhhi. A kumkum in lungsim ngaihsutzia leh gamtat luhekzia in khantohlam manawh cih kilangh mahmah hi. Mailamah ih Minam ni thupite a bawl toto zo dingin Pasian in thupha hong pia henla, Zomi sungah kipawlkhop theihna leh thukhualna hong khang semsem ta hen.\nHih link >>> PDF File tungah namek lecin Download kullo in PDF Version tawh ki simthei pahding hi. PDF File tepen ihtheihsa mahbangin Mobile Phone sangin Desktop PC tawh a etdan lemzaw khading hi.\nMalaysia gamsung aom ZAM (Zomi Association of Malaysia) panin Zolai tawh kalsim in Newsletter neiden uhhi. Kuala Lumpur khuapi sung aom Zomi te kikhopna Biakinn Churches tuamtuam leh Zomi te paidiakna ansai Restaurants tuamtuam ah Printed Copy kikoih kawikawi hi. Ahi zongin Kuala Lumpur khuapi tawh aki gamla aom khuate ah ahunlap in ki ngahlo ahih manin, tuate ading khualna leh Internet azang leitung muntuamtuam gamtuamtuam aom Zomi te ading khualna tawh Zomi Daily website tungpan kongsuaksak zelzel uhhi.\nPrevious: Tulaai Leitung Thuthang Tuamtuam Updates February 26, 2016\nNext: A ettehhuai Mother Teresa tangthu tomkim\n27 February 2016 at 6:12 pm\nLung dam mah” ei\nLung dam mah” ei ..\nAmawk nekveve ding An’ Uite pialeng ibenggong seselo\nPau ciauciau ni ~ Lian Tuang\nLaitui khuasung lampi Kattaya kibawl & Tedim tuihamsa\nTaiwan gamsung aom Crane Game sungah numei te Bikini bektawh koihin mipi lunglutsak\nPiakkhiatna in Pasian lungkim sak


url: =iPhone gu in sangsia te’n ngawh ahih manin aki guiawk sangnaupang numeino sita :: ZOMI DAILY\nposted on 1 February 2018 at 10:31 pm Lomkholna: Malaysia, News, Sawltak, World\nMalaysia, Penang ah sangnaupang numeino khat Mobile Phone agu in kingawh a, tua numeinu in guta in aki ngawhbawlpen thuakzolo ahih manin, amahleh amah alupna inndei sungah ki khailupsawm hi. Akikhai laitak, asih madeuh in apa in honkhiathei a, zato puakman himahleh khua phawkkik nawnlo in sisuak hi.\nHih thuthangpen abeisa January 24 ni in thupiang hi a, tuani akipan numeino pen khuaphawklo in zato ah akikem hi a, tuni Thursday zingsanglam in sita hi.\nTua numeino pen Form Two akah laitak, kum 14 bek aphapan khat ahihi. iPhone khat gu ci’n ki ngawhmawk ahih manin, guta in kingawhpen thuakzolo ahih manin amahleh amah aki guiawk ahihi. Aki guiawkma in laikhat gelh a, tua iPhone amangpen keiguk hilo hi ci’n laikhat nusia cihi.\nHihvai hangin mipi te solitlit uhhi. Hih numeino pen amahleh amah akithat hilo in, iPhone amangsak sangsiama nu ii thahhi “This is not a suicide, this is a murder.” ci’n Malaysian Tamilar Kural (MTL) President in numeino asih azak ciangin awngkhia hi.\nTua President pa genna ah hihvai tawh kisai in Education Department te leh Police te’n bangmah Action lalo uhhi. iPhone guhi ci’n angawh sangsiama nuzong thusitna, kankhiatna bangmah neilo uhhi ci’n genkhia hi.\niPhone gu ci’n akingawh numeino pen tuni Thursday zingsanglam 3:30am hunpawl in Seberang Jaya Hospital panin sita hi. Buaina apianzawh khua phawkvetlo in, zato ah akikem suaksuak hi a, tuzingsang in asita ahihi.\niPhone amangsak sangsiama leh apasal in hih numeino pen thusitgawp in lauthawngsakgawp ahih manin nungkal in amahleh amah aki sihbawlsawm ahihi.\nTuavai hangin abeisa ni 4 akipan Police Report kibawl himahleh tudong Police te kiangpan ahi zongin Education Department pan ahih zongin zaksakna bangmah omnailo hi ci’n makaipipa’n genkhia hi.\nMore: iPhone X bekbek akigawm in 25 tawh nungak khat Propose bawl\nBanghang tudong daicip uhhiam? Selsimnop, imsimnop anei uhhiam? Reporters te’n adot hanginzong bangmah genkhia nuamlo uhhi. Hihpen vaithupi mahmahkhat hi. Kumpi thunei te’n amanlang in akisam bangbangin Action alak uh kulhi ci’n MTL President in zato ah genkhia hi.\niPhone khatlel hangin mihing khatin anuntakna abeilawh hilawmlawm a, khasiat huai mahmah hi. Sawltak #zomidaily\nPrevious: Pata kimu ta ~ Tdkhen\nNext: Kha 8 bekbek aphapan buan athuak naungek ii asunglam ah liamna om


url: =Thai numei khat ata asuahkhiat khitciang in inndawl 17 panin lawnkhia :: ZOMI DAILY\nThai numei khat ata asuahkhiat khitciang in inndawl 17 panin lawnkhia\nposted on 8 November 2017 at 12:31 pm UTC+9:30 Lomkholna: News, Sawltak, Thailand, World\nThailand ah numei khatin agilsung panin amata tektek asuahkhiat khitphet in, inndawl 17th Floor panin lonkhiasuk cimawk hi. Tua Thai numeinu minpen Netchanok Nokyungtong kici a, kum 20 aphakhin khat ahihi.\nThai Police te tungah agenkhiatna ah tua numeinu pen pasal zi neikhinsa khattawh aki ngai cihi. Tua aki ngaihpih “Boyfriend” pen kum 40 aphakhin khat hi a, hih numeinu naupaai cih atheih ciangin nusiaziau in, South Korea gamah ciahsan cihi.\nTua numeinu zong Thailand, Pattaya khuasung aom Condo innsang mahmahsung khatah aom hi a, abeisa Tuesday ni in aomna innsung ah nausuak cihi.\nAta asuahkhiat khitciang in Plastic Bag sungkhat ah tuamcip in, lupna Bedroom gei aom tawlet “Window” panin lawnkhiasuk cimawk hi.\nHihthu akitheih ciangin Police te thusit uh a, amahgiat inzong kata pen asuahkhit ciangin Plastic tawh tuamcip in inntung panin ka lawnkhiasuk mahhi ci’n genkhia hi. Tuaban ah Police te’n alotkhiatna amuntektek zong laksak uh a, Photo tawh Record bawl uhhi. Atung a Photo pen Netchanok Nokyungtong in ata asuahkhiat khitciangin alotkhiatna Bedroom Window alah laitak ahihi.\nInndawl 4th Floor aom avengte khatin Police te tungah agenkhiatna ah ka Window nawksuk in vangolpian khat akiasuk kamukha cihi. Nitaklam 5pm hunpawl hi a, amahzong innnuai ah kumsuk in a etleh naupangno pasalno asuakcil khat inntung panin aki khiasuk ahihlam mukha ahih manin, patau mahmah cihi.\nTuaciang in amanlang in Police te kisampah a, tua naupangpen naknawnlo cihi. Police Officers te’n amanlang in CCTV te sitpah uh a, asawtlo in tua alawnkhia numeinu pen mankhia theipah uhhi.\nTua numeinu genkhiatna ah amahpen South Korea gammi khattawh aki ngai in aki thuahthuah uh hi a, ahi zongin naupaai cih alawmpa’n atheih ciangin South Korea aom a innkuanpih te kiangah ciahsan cihi.\nTua kawmkal ah lametlohpi in aomna innsung ah anaupen suakkhiavat in, amanzong Window panin ka lotkhiat ahihi ci’n genkhia hi.\nPolice Colonel Apichai Khemphet in agenkhiatna ah numeinu in atapen kathah hi ci’n genkhiakhin ahih manin, Evidence teng ki kaikhawm in thu kibawlding cihi.\nMore: Thailand ah Myanmar pasal khatin azi mipi muhtang in temta tawh dawtlum\nPalik thunei pa’n agenbehna ah hih gamtatna pen cikziat huai mahmah hi. Atapa pen asuahkhit in acidam sitset “Healthy Condition” ahihi. Numeinu pen hihbang in atapa athahlup hangin bangmah kisikna, khasiatna zong neihtuaklo hi cimawk hi. Sawltak #zomidaily\nPrevious: Na Values! ~ Dimno’ Pa\nNext: Twitter Company te’n Character 280 ki ngahsakta\nTulaai Leitung Thuthang Tuamtuam Updates June 3, 2015\nPaunaakte ahkl Thuciinte ~ Pu Zokhai\nMelbourne khuasung buaina pen IS te lawpsakna hanghi ci’n Police te’n genkhia\nKorea Gam le Mi te: Zomi khat ii muhna pan (6) ~ Cope Suan Pau\n2017 UK General Election ah Vote kipia ziahziah ta ~ Nantalsuan


url: =Coronavirus Stimulus Package leh sum ngahding vai :: ZOMI DAILY\nposted on 21 March 2020 at 1:09 pm Lomkholna: News, Thomasmung, USA\nCoronavirus Stimulus Package vai Senate ah akikup kup san lai tak uh ahi hi. News pawlkhat te ah upmawh tek akingelh hi phot aa, CNBC leh RFA cih pan asuah sak uh pen nung deuh aa Senator Mt. Romney ($1000 vai) leh senators pawl khat ii proposal ahi hi. Tun zong Republican Senators ten President Trump tawh hoih asak uh amau Proposal hong suak sak uh aa, tua pen Senate ah Democrats te tawh hong kikum lai dinguh hi.\nRepublican te’ “Phase 3” coronavirus stimulus package acih uh trillion-dollar proposal sungah nasem mi khat $ 1200, nupa ahih leh $ 2400 cih leh naupang khat ciang $ 500 cih te kihel aa tua pen “income based” hi lai ding hi. Hih Proposal te pen Senate ah kikum lai dinguh aa, Senate pan agreement ngah in a pass zawh uh ciang President Trump in sign thu in kizang pan ding ahi hi.\nZani March 18 ni in Senate in “Families First Coronavirus Response Act” pass aa, President Trump in sign thu in kizang pah hi. Tua sungah 1) Emergency paid sick leave & Family medical leave, 2) Free testing 3) Tax credits for paid family and medical leave, leh 4) Emergency unemployment stabilization cih te kihel hi.\nMore: Pa Thomas On Sian Mung ii Bronze Medal Award ngah lungdam pihna\nTua ahih manin tulai tak pen News te leh Facebook tungah fake news leh upmawh thu gen tam mahmah aa, Kumpi thu nei te suah sak te bek kan in up pan ding ahi hi. White house pan nisim in President Trump in News Conference hong bawl aa, tua lai pan thu khempeuh taangko khia ahih manin akua mapeuh in zong nisim et teh ding kisam mahmah hi. Thomas On S. Mung (Washington DC, March 19, 2020)\nPrevious: Covid-19 Update: White House Press Briefing pan atheihhuai thu pawlkhat\nNext: Lunghihmawhna panin Biakna ~ Dr. Ngul Khan Pau


url: =Leitungbup Tui Khang Vaial ~ Thu Tatuam (Siyin News)\nLeitungbup Tui Khang Vaial\nThursday, June 04, 2015 Khuahun Sia No comments\nScientistte son bangh hi leh leitung ngam tatuam ah tuikhan zia sia kician vaial ci hi. Ngam tatuam tuipi naina ateang Coastal community in hi haksatna sia thuak nginge aa, akhan zia sia mailamdang ah kiam nawn ngawl tu dan in kison hi.\nTuipi taw kisai PhD angaa (Oceanographer) Aquarium of the Pacific pan president Jerry Schubel in “Leitungbup khuahun hong kilaihna hang in tuipi khang vaial aa, Huisuangval le tuipimong munte ah tuikhanna piang hi,”


url: =Sun zalmang hilo :: ZOMI DAILY\nSun zalmang hilo\nposted on 27 April 2022 at 10:19 pm Lomkholna: BobTuangpi, News, World\nUSA leh NATO in Russia’ dipngeek suihsak, Russia thangpaii hai gamtat zawk ding kipat sawm zawsop-in leitung galpi thumna tun nading zingsang phalvak tung hithei kha ding cih thumukholte patau simsim kawmkal ah Kawlgam khuahun bel mihing khat leh khat sabet a kibeng ngekngek dinmun hiphot ta dih hi.\nAlangtuak zongh tawl mahmah, bah mahmah ciat ta in awntal bokvak tekta hi. Alangkhat tek pan makai dia kitomtomte in zongh mipi hong makaih sawmlo zaw bilbel uh a, hong taalkaih keii ta uhhi.\nAlangtuak mipi khempeuh zongh amau’ thapiak ciat agupna khut betbetna leh a ot ot na’n tawl mahmah vul niknek-un gilkial dangtaak phukhong veilawh ta uhhi.\nGup kibat loh ziak kitot kiseelna piang bek hilo, suangtum, temtawng temta leh molhtum suangin mun citeng ah khuaikhasing bang ngeingai tangial hi.\nTua kawmkal ah mualtung mite zongh alangtuak aa Kawlte’ soklek/muamkhum piak ding cih akigalmuh nai beeklo naknuai kamsiam kheng/khialah lua kisa kitawng kituh khol -in manlah mahmah bilbel uhhi (Huiha! Noteng zel zongh…)\nAmual aguam, aciang aciang ah didi dada sa, kimau’ ngeingai -in kigamlum suah mahmah phot cih ding hin cei mataw! (Ata bilbel in ah…)\nLaisiangtho’ gen leitung mihing masa Pu Adam leh Pi Evua te Eden huan pan apusuah ciillai uh mihingte’ lungsim puak/paiizia Kawlgam mihing bup lungsim ah hong sungluutkik lah ana himai mah aa, ci’n khuadak phei kawmin ka sun zalmang hoh ai maw ka cih dep leh na hilo ta sawnsawn!.. Man hang e!.. Aphun ciak: Sia Bob (he he!.)\nPrevious: Breaking News: Elon Musk in Twitter pen $44 billion tawh leiding\nNext: Joseph namu hiam? ~ Pu Thangboi\nLungdam leh Zaal mangpha maw – Lengtong Pauno\nUniversity kahdingte Major telzia leh Major teldanding\nHurricane Irma huihpi hangin mi 23 sikhin, Florida aom te ki hemkhiasak\nBWA General Secretary thakin Kawlgam – Kawlpi phading\nTulaai Leitung Thuthang Tuamtuam Updates May 21-22, 2016\nPenang lampi tungah palik te’n migilo adelh laitak video ki thehzak\nZAM kum 7 ci’n Khawmpi & Palai kitelna nuamtak kizo


url: =KUA TENG ZOMI? - Laibu Saal\nHome > Thuluui/Articles > KUA TENG ZOMI?\nKUA TENG ZOMI?\nZomite in ‘Zosuante’ ih cih, Mizo ten ‘Zo hnahthlak’ a cih teng pen British kumpi in hong awp-ma-in amau hong ciaptehna-ah ‘wild hill tribes’ ci-in, ih gam pen ‘un-administered area’, ci uh hi.\nZosuan laka nitumna lam a tung masate pen Bengali leh Assamese ten ‘Kuki’ ci-in na ciamteh uh a, hih pen Mikang lai tawh a kiciaptehna 1792 kum hi ding hi.\nBritish kumpi in 1872 kuma Mizoram lak a kipat ciangin, tua lai taka Lusei kampau tam pen a hihna tawh a gam pen ‘Lushai Hills’ vawh pah hi.\nKawlgam lamah ahih leh ‘Chin’ ci-in hong ciamteh hi. Ahi zongin ‘Chin’ cih kammal bang cihna, koi pan hong kipan, bang huna hong piang cih kankhiatna taktak om nailo hi. Lam khat panin Zo minamte Chin hong kicihna Kawlte hong lawhna a kikawm maw? ahih kei leh Mikang galkap ten Chin hills-a Hausa a tuak masak pen uh Pu Khaw Cin min tapsaka ‘Khaw Cin hills/ Cin hills’ a ci zong hi zaw kha thei hi.\nBang teng hi ta leh, Chin pen tu huna Myanmar a kici gam lama om teng hong kitangsak zaw deuhin, India gam lama om teng Lushai ahih kei leh Kuki, cih kitangsak zaw deuh hi. Mikangte in Zo minam teng mi khat sa khata hong muhna tawh lom khata hong lawhnop uh ciangin ‘Chin-Kuki’ cih bang, ‘Chin-Lushai’ cih bang, ‘Chin-Lushai-Kuki’ cih bang zang uh hi. Tua ahih manin British kumpi in Zo minamte tenna teng uk nadinga 1896 kuma a bawl thukhun zong ‘Chin Hills Regulation Act’ vawh ziau hi. Hih thukhun pen Chin hills baanah Lushaite, Kukite leh Nagate teenna teng huamsakin kizang hi.\nMikangte in Chin, Kuki, Lushai ci-a hong ciapteh uh hangin amau mah in, “Amau pen Chin hiam, Kuki hiam kici het lo mah uh hi ven,” hong ci kik veve uh hi. J.G Scott in a laibu, ‘Burma’ cihah, “The names Kuki and Chin are not national, and like others, the people do not accept the name given to them by the Burmese and ourselves; they do not call themselves Chins and they equally flout the name of Kuki which their Assamese and Bengali neighbours use. They call themselves Zhou or Shu, and in other parts Yo (Zo) or Lai” ci-in, Dr. G.A. Grierson leh midangte muhna mah tawh kituakin na gelh hi. Bertram S. Carey leh H.N. Tuck ten zong Zote, Thadote leh Guite thu a gelhkhopna-ah “These Zos, Thados and Guites are called by the Manipuri’s Kuki or Khongjais, who only made their acquaintance after they had migrated north, but the people call themselves by the name of Zo (Yo)” ci-in na ciamteh uh hi. Guite Innpipa Pu Go Khaw Thang zong, “Go Khaw Thang, who, as already related, was seized by the Manipuris in the course of the Lushai expedition of 1871-72, was the Zo Chief of Mualpi,” ci-in Zo hausa mah na ci uh hi.\nMikangte in Chin, Kuki in hong ciapteh uh hangin amau mahin ei le ei Chin peuh, Kuki peuh i kicih mel leh sa tawh kizui-in Leitung minam lompi thum om laka Mongoloid minam hiang khat hi-in, kampau tawh kizuia Mongoloid minam lompi thum laka Tibeto-Burman hiang loh lam hong tel mahmah uh hi. Mikangte in Chin-Lushai-Kuki hong cih hang, amau mahin ei-le-ei ‘Zo’ kici uh hong cih mah bangin, tu panin hih sungah ‘Zo minam’ ci-in kizang ta ding hi.\nZo minamte pen minam thu kante in Mongolian mite suan… Tibeto-Burman laka mi…” hi-in gen uh a, kipom kim thei tek hi leh kilawm hi. ‘Mongol’ pen minam min hi-in, ‘Mongolian’ pen zepna kammal (adjective) hi a, ‘Mongolia’ cih a gam min genna-in kizang hi. ‘Mongoloid’ cih leuleu pen ‘Mongol’ minam suan leh khak teng genna-in kizanghi.\nTua hi a,Zominamte in khat ihi hi. Zo minamte in ih bul ih phung taktak (ethnic origin) a kikankhia nailo ahih hangin ei pen Tibet gam tawnin Sengam pan Kawlzangah tungin, tua panin tu-a ih omna tengah a kizeel hi hang, cih ih pom thei tek hi. Pu Vum Son’ muhna-ah ih minam min ‘Zo’ cih pen ‘Zo’ kici mi khat’ suante ih hih man hi, ci hi. Tua ih pu ih pate gam in Sengamah ei tawh ih kibatpih Tibet mite, Kawl, Naga, Meitei, Bodo, Kachin, Lahute tawh teengkhawm hi. Sengam panin Jesuh suahma pekin sim lamah kitaikhia-in, Jesuh suah khit kum za khawng ciangin Chindwin gamkuamtengah kiteeng ta hi, cihi.\nKawlzang panin Zo minamte AD 1000 kum pawl panin nitumna lam khamtung gamah tai kipan ta dingin kituat hi. Khamtung gama a tai, pawlkhatte in Ciimnuai khua sat uh a, tuate pen tulai taka ‘Zomi’ a kici Tedim gam, Tonzang gam, Manipur gam leh Mizoram donga teeng, Ciimnuai-a piang a kici teng hi. Ciimnuai khua mun in tulai taka Saizang khua khang ahi hi. Pawl khatte in Sunthla khua kiangah Lailun khua sat uh a, tuate tulai taka ‘Lai’ a kici- Falam, Haka leh Thantlang mite hi-in, Lailuna piang zong kici uh hi. Pawl khatte in Sumpui munah Bochung khua sat uh a, tuate Lusei suan minam tuamtuamte hi-in, tua panin tulai taka Mizoram kici-ah kizeel uh hi.\nA tai lote Zo minam pawlkhatte Yaw gamah thaam suak uh a, Kawlte tawh kiciau uh ahih manin Kawl bang buang, Zo bang buang khat suak uh hi. Kawlte in ‘Zo’ pen ‘Yaw’ ci-in gelh uh ahih manin ‘Yaw mi’ a suak uh hi. Zo minamte khamtung lamah a lomin a tai-ma-in khamtung gamah Khumi/Khamite na tung zo uh hih tuak hi. Asho-te pen khamtung kah lo-in Kawlzang leh Arakan zang lam zuan uh hi. Cho-te bang ci lal uh hiam cih ki theilo hi.\nHih bangin Zo minamte namdangte in a tuamtuama hong ciaptehna uh hang ahi zongin, ih lalna lampi zawi kibat lohna hangin ahi zongin, tu-in lom tuamtuamin kikhenin nam tampi ih kisuah hi. Hih banga lom tuamtuama ih omna in nidanga minam khat hi napi damdama a kikhenkhen maw, ahih kei leh nidanga minam tuam tek kihi napi damdama a kigawmgawm maw? cih ngaihsuthuaipi khat suak hi.\nSource : Zolai -Internet.\nItem Reviewed: KUA TENG ZOMI? Description: Rating: 5 Reviewed By: Cinpu Zomi


url: =Samuel Masa 25 | Siantongluan\nSamuel Masa 25\nTu-in Samuel si a, Israel-te khempeuh kikhawmin ama hangin kap uh a, amaute in Ramah-a a inn-ah amah a vui uh hi. Tua ciangin Paran gamlakah David paisuk hi.\nKarmel mualah nasep a nei mi khat Maon khua-ah a om hi. Tuapa hau mahmah a, amah in tuu tul thum leh keel tul khat nei hi. Amah in Karmel-ah a tuumul a meet hi.\nTua mipa min Nabal hi a, a zi min Abigail ahi hi. Tua numei, tei leh melhoih a thuah khat hi a, ahih hangin a pasal pen a ki-uk zolo mi leh a gamtatsia khat hi a, amah Kaleb mi ahi hi.\nNabal in a tuumul a meetna thu David in gamlakah a za hi.\nTua ahih ciangin David in a tangvalte sawm sawl hi. David in a tangvalte kiangah, "Karmel-ah paito-in Nabal kiangah pai un la, keima min tawh amah va hopih un.\nHih bangin amah na hopih ding uh hi: Nang tungah nopna om ta hen, na innkuan tungah nopna om ta hen, na neih khempeuh tungah zong nopna om ta hen.\nGan mul meette na neihna ka za hi. Na tuucingte kote tawh omin amaute tungah siatna ka bawl kei uh a, Karmel-ah a om sungteng uh amaute in bangmah mansuahlo uh hi.\nNa tangvalte uh dong lecin amaute in nang kiangah hong genthei ding uh hi. Tua ahih ciangin ka tangvalte maipha na musak in; bang hang hiam cih leh pawi ni-in kong pai uh hi. Na neih sung pan nong piak theih peuhpeuh na nasemte leh na tapa David tungah pia in, ci un," a ci hi.\nTangvalte hong tun ciangin amaute in hih thu khempeuh David minin Nabal kiangah gen uh a, tua ciangin amaute in ngak uh hi.\nTua ciangin Nabal in David nasemte dawngin, "David kua ahi hiam? Jessi tapa kua ahi hiam? Tulai-in a tote kiang panin a taikhia nasem tampi om hi.\nKa anlum leh ka tui leh ka gan mul meette-a dingin ka gawh ka sate la-in koilai panin hong pai cih ka theihloh mite tungah pia ding ka hi hiam?" a ci hi.\nTua ahih ciangin David tangvalte ciahkikin hih thu khempeuh ama kiangah a gen uh hi.\nDavid in a mite kiangah, "Mi khempeuh in na namsau uh kuah ciat un!" a ci hi. Amaute khempeuh in a namsau uh kuah uh a, David in zong a namsau a kuah hi. Mihing za li bang David nungah paito uh a, mihing za nihte van ngakin om uh hi.\nAhih hangin Nabal nasem tangvalte khat in Nabal zi Abigail kiangah thu genin, "En in, ka topa uh a hopih dingin gamlak panin David in kamtaite hong paisak a, amah in amaute na tai hi.\nAhi zongin kote tungah tua mite hoih mahmahin kote in siatna ka thuak kei uh a, amaute tawh ka pai laiteng uh gamlakah ka om sungun bangmah ka mansuah kei uh hi.\nTuute kemin amaute tawh ka omsung khempeuh uh sun leh zanin amaute in kote hong hu uh hi.\nTua ahih ciangin hih thu thei in la, na hih ding ngaihsun in. Bang hang hiam cih leh ka topa leh a innkuan khempeuh tungah siatna tunsak ding kingaihsun a, amah a khansia ahih manin kuamah in hopih theilo hi," a ci hi.\nTua ciangin Abigail kinawhin, anlum lum za nih, leenggahzu savun thawl nih, a han minsa tuu nga, ankan lawh nga, leenggahkeu bawk za khat, leh theimoh za nih la-in late tungah tuate a guang hi.\nTuanu in a tangvalte kiangah, "Keima mai-ah na paisuak un; note nungah kei kong pai ding hi," a ci hi. Ahih hangin amah in a pasal Nabal hilhlo hi.\nAmah la tungah tuangin mual liahah a paisuk laitakin, en in, David leh a mite ama lamah hong paisuk uh hi; amah in amaute na dawn hi.\nTu-in David in, "Ama neihsa khempeuh khat zong a mangthanglo dingin hih mipa neih khempeuh gamlakah a mawkna-in ka cing a, amah in hih thuhoihte a sia tawh kei tungah hong thuk hi.\nZing ciangin ama neihsa khempeuh lakah pasal khat zong ka sit taak leh Pasian in keimah David hong dawm kei ta hen," na ci khin hi.\nAbigail in David a muh ciangin kinawh a, a la tung panin tuakin David mai-ah puk a, leilakah a kun hi.\nAma khe phungah pukin, "Kei tung bekah, ka topa aw, mawhna om ta hen. Na kiangah na nasemnu thu hong gensak in la, na nasemnu thugente hong ngai in, ci-in kong thum hi.\nKa topa in hih a khansia mipa Nabal ngaihsun kei in; bang hang hiam cih leh ama min mah bangin amah zong a tuaci mah ahi hi. Nabal ama min hi a, haina in amah vukcip hi. Ahih hangin na nasemnu keimah in nangma hong sawl na tangvalte ka mukha kei hi.\nTua ahih ciangin tu-in, ka topa aw, Topa nungta-in, nang zong na nuntak mah bangin, mi na thahlohna ding leh nangma khut tawh thukkikna na hihlohna dingin Topa in nang hong kho ahih manin, tu-in na galte leh nangma tungah siatna ding a zongte khempeuh Nabal bang ta hen.\nTu-in na nasemnu keimah in nangmah ka hong puak hih letsong nangma nung hong zui tangvalte hong piasak in.\nNa nasemnu khialhna hong maisak in, ci-in kong thum hi. Bang hang hiam cih leh nangmah in Topa galte do na hih manin Topa in na suanlekhakte kipsak paisuak ding a, na nuntak laiteng nang sungah siatna kimulo ding hi.\nNangmah delhin hong that dingin mite hong kipat leh, nang pen Topa na Pasian kepna sung a hing mite lakah na om ding a, amah in suanglotna tawh lotkhiat bangin na galte lawnkhia ding hi.\nTopa in nangmah tawh kisai thu a hoih a gente khempeuh tawh kizui-in hong hihin, Israel-te tungah ulianin nang hong koih khit ciangin,\nthu omlopi-in mi thahna ahi a, nangmahmah in phulakna hangin ahi zongin, dahna ding thu ahi a, lungsim natna ding thu ahi zongin na nei kei ding hi. Topa in limtakin nang hong bawl ciangin na nasemnu hong phawk in," a ci hi.\nTua ciangin David in Abigail kiangah, "Tuni-in keimah a dawn dingin nang a hong sawl Israel-te Pasian, Topa in thupha ngah ta hen!\nTuni-in mi thahna leh keima khut tawh phulakna ding panin keimah hong kem nangma ngaihsutna in thupha ngah ta hen!\nBang hang hiam cih leh nang kong gimsakna ding panin hong kho Israel Pasian, Topa a nungta taktak ahih mah bangin, nang hong kinawhin keimah a dawn dingin hong pailo hi lecin, zing ciangin Nabal sung pan pasal khat zong hing nawnlo ding hi," a ci hi.\nTua ciangin David in ama tung panin amah a puakte a sang hi. Amah in tuanu kiangah, "Lung nuamin na inn-ah ciahto ta in. Na thu ka ngai a, nong thumna kong pia khin hi," a ci hi.\nTua ciangin Nabal kiangah Abigail hong tungkik hi. Kumpipa pawi tawh kibangin amah in a inn sungah pawi na kham hi. Nabal lungnuam mahmah hi. Bang hang hiam cih leh amah in zu kham mahmah hi. Tua ahih ciangin zingsang khuavak mateng ama kiangah bangmah gen peuhmahlo hi.\nZingsang ciang, Nabal zukhamna a ven ciangin a zi in ama kiangah hih thute gen a, thakhatin a lungtang si-in amah suangtum bang hi.\nTua khit ni sawm bang ciangin Topa in Nabal vat a, amah a si ta hi.\nNabal a sihna thu David in a zak ciangin amah in, "Nabal khut tung panin ka ngah zahkohna hong thuksakin, siatna panin a nasempa a lenkik Topa in thupha ngah ta hen. Topa in Nabal gamtat siatna ama lu tung mahah tungkiksak hi," a ci hi. Tua ciangin David in mi sawlin ama zi dingin Abigail helsak hi.\nDavid nasemte Karmel-a Abigail kiang a tun ciangin amaute in tuanu kiangah, "David in ama zi dingin a la dingin kote nang kiangah hong sawl hi," a ci uh hi.\nTua ciangin amah dingin lei-ah maikun a, "En un, na nasemnu uh ka topa nasemte khe a silsak ding nasem ahi hi," a ci hi.\nTua ciangin Abigail kinawhin dingin la tungah tuang a, ama nasem numei nga in amah a kem hi. David kamtaite nung zui-in pai a, tua ciangin ama zi a suak hi.\nDavid in Jezreel khuami Ahinoam zong la a, amaute gel ama zi a suak uh hi.\nSaul in ama tanu Mikhal, David zi pen, Gallim khuami Laish tapa Palti tungah na pia khin hi.


url: =Chhapaak (2020) Hindi 720p DVDScr 1.1GB Download khatrimaza - Worldfree4u Movies Download in HD all Quality\nHome » Bollywood » Chhapaak (2020) Hindi 720p DVDScr 1.1GB Download khatrimaza\nChhapaak (2020) Hindi 720p DVDScr 1.1GB Download khatrimaza\nChhapaak (2020) Hindi 720p DVDScr 1.1GB Download on Worldfree4u. Chhapaak (2020) Hindi 720p DVDScr 1.1GB Download khatrimaza and filmyzilla.Bollywood Movies – moviespapa.best Chhapaak (2020) Hindi 720p DVDScr 1.1GB Download khatrimaza in 420p,300mb Download from khatrimaza, Filmywap and 9xmovies. Chhapaak (2020) Hindi 720p DVDScr 1.1GB Download is trending on Worldfree4u and filmyzilla.\nDownload Link Active 10th January 2020 Night only on www.moviespapa.mobi\nChhapaak (2020) Hindi 720p DVDScr 1.1GB Download on Worldfree4u khatrimaza and filmyzilla.Bollywood Movies – moviespapa.best Chhapaak (2020) Hindi 720p DVDScr 1.1GB Download khatrimaza in 420p,300mb Download from khatrimaza, Filmywap and 9xmovies. Chhapaak (2020) Hindi 720p DVDScr 1.1GB Download is trending on Worldfree4u and filmyzilla.\n300mb movies8xmovies.xyz Worldfree4u 8XMovies.info 300mb movies Download9xmoviesBengali MovieBengali Web SeriesbollywoodBollywood Moviechhapaak (2020) hindi 720p dvdscr 1.1gb downloadDual Audio Moviefree movie downloadfreshmazafull movieHindi Dubbed MovieHindi MovieHindi Web Serieshollywood movie downloadKabir singhKabir Singh (2019) Hindi Moviekhatrimazakhatrimaza bollywoodKhatrimaza Hollywood Moviekhatrimaza moviesmovie downloadpunjabi moviesSouth Indian MovieTollywood Movie.Web OriginalsWeb Seriesweb series worldfree4uworld free4u.com bollywoodWorld4Freeworld4free movie download Worldfree4uworld4movies bollywood hindiworld4movies downloadWorld4uFreeWorldfree4uworldfree4u bollywoodworldfree4u bollywood moviesworldfree4u moviesworldfree4u web series